FUDBAL – PODRUČNA LIGA ZRENJANIN: RADNIČKI UBEDLJIV, MSK NE POSUSTAJE, REMI U FARKAŽDINU – Zrenjanin\nFUDBAL – PODRUČNA LIGA ZRENJANIN: RADNIČKI UBEDLJIV, MSK NE POSUSTAJE, REMI U FARKAŽDINU\nDejan Stevanov potopio Aradčane\nCrvena zvezda je prošla neugodno gostovanje u Knićaninu bez izgubljenih bodova, a posao im je bio olakšan jer su 70 minuta imali igrača više na terenu. Domaći su pružili odličan otpor, a pogodak iz penala dao je Željko Kodić. Nakovčani su minimalnim rezultatom savladali trećeplasiranu Mladost, a jedini pogodak je postigao Kristijan Draganov u 29. minutu.\nRadnički 1911 je lako i ubedljivo slavio protiv OFK Kleka, a blistali su Karlo Ferenček koji je dva puta bio precizan i golman Ivan Vasić (odbranio je udarac sa bele tačke). Lep gol šutem iskosa sa leve strane postigao je u drugom poluvremenu Marko Pejin.\nMSK je nastavio seriju nepobedivosti i na petoj utakmici zaredom. U odličnom meču sa Lukićevljanima pitanje pobednika su rešili sredinom prvog poluvremena za nekoliko minuta. Najpre je, nakon centaršuta sa leve strane na prvoj stativi loptu skrenuo u mrežu Milivoj Markov. Drugi gol je pao nakon akcije po desnoj strani, kada je lopta došla do Vladana Čurovića koji sa petnaestak metara pogađa prvo prečku, pa mrežu. Mladost je imala periode u kojima je bila nadmoćnija, ali nije stvorila ozbiljnije prilike za gol.\nFUDBAL - PODRUČNA LIGA ZRENJANIN: BURNO U ALEKSANDROVU, NEIZVESNO U NOVOM MILOŠEVU, BRZI GOL U MOKRINU\n← U SOS LIGI BUDUĆIH ŠAMPIONA UČESTVOVALO JE VIŠE OD 40 EKIPA\nFUDBAL – VOJVOĐANSKA LIGA ISTOK: DESETA POBEDA BEGEJA, BEZ PROMENA NA DNU TABELE →


12-09-2018 20:51 Ratni izveštaji Sirija / Irak Izdvojeno Svet Planeta Video\nIslamska država (ID) je ove nedelje objavila novi video i adresirala ih porodicama kidnapovanih civila iz provincije Svejda.\nID je objavila novi video snimak na kome prikazuje nekoliko kidnapovanih civila, žena i dece, unutar zgrade na neotkrivenom mestu koje kontroliše teroristička grupa. Ono što je bizarno u kući jeste činjenica da u regiji Al-Safa nema stambenih zgrada, jer je pre svega vulkansko područje. Snimak pogledajte OVDE.\nPrema vojnom izveštaju iz Svejde, deo džihadista Islamske države je uspeo da se izvuče iz opkoljene oblasti Al-Safa i prebaci se u oblast prema provinciji Deir ez Zor.\nPročitajte OVDE jezivu poruku Tigrova džihadistima u Idlibu.\nKidnapovana žena čita poruku Islamske države koju upućuje sirijskoj vladi


Ešton nije dobila pismo iz Sandžaka – Nadlanu.com\nEšton nije dobila pismo iz Sandžaka\nBRISEL, 7. septembra 2010.(Beta) – Visoka predstavnica Evropske unije Ketrin Ešton “nije dobila nikakvo pismo u kojem se traži razmeštanja posmatračke misije u srpskoj oblasti Sandžaku, ali Evropska unija očekuje da se u dobrom evropskom duhu postojeća pitanja reše dijalogom svih važnih činilaca”, saopšteno je u utorak u Briselu.\n“Evropska unija pomno prati prilike u Sandžaku, uključujući naš ured u Beogradu”, navodi se u saopštenju koje je dobila agencija Beta u Briselu iz kabineta visoke predstavnice za spoljnu politiku I bezbednost EU.\n“Izbori 6. juna u Srbiji za 19 Saveta nacionalnih manjina su”, dodaje se, “predstavljali povoljan razvoj kad je reč o pripadnicima manjina”. Prema saznanju EU, pitanje ustanovljenja Saveta bošnjačke nacionalne manjine je prosleđeno Srpskom ombudsmanu.\n“Mi ohrabrujemo Srbiju da obezbedi, u skladu s postojećim zakonima, da svi saveti manjima, uključujući bošnjački, budu u potpunosti delotvorni”, ističe se u saopštenju visoke predstavnice za spoljnu politiku i bezbednost EU.


Do kraja godine elektronska prijava beba i u sandžačkim porodilištima\nNaslovnica Sjeverni Sandžak Novi Pazar Do kraja godine elektronska prijava beba i u sandžačkim porodilištima\nU mjestima: Surdulica, Pirot, Tutin, Novi Pazar, Priboj, Užice, Kladovo, Paraćin, Kraljevo, Zaječar, Bor i Knjaževac.\nSistem podrazumjeva pojednostavljenu proceduru upisa beba u matičnu knjigu rođenih, prijavu državljanstva i prebivališta, kao i prijavu bebe na zdravstveno osiguranje. Na ovaj način se štedi vrijeme i novac roditelja, koji sada obavezne procedure mogu obaviti još u porodilištu, navodi se u saopštenju Ministarstva državne uprave i lokalne samouprave.\nMinistarstvo poziva roditelje da iskoriste prednosti nove usluge i svoju novorođenčad prijave elektronskim putem u svim porodilištima u kojima je servis aktiviran. Elektronska prijava beba još u porodilištu, roditeljima daje dodatno vrijeme koje mogu da provedu sa bebom u njenim prvim danima, umjesto da završavaju adiministrativne poslove na šalterima.\nSistem elektronske prijave već nekoliko mjeseci uspešno funkcioniše u 25 porodilišta: „Narodni front“ i KBC „Dragiša Mišović – Dedinje“ u Beogradu, Kragujevcu, Bačkoj Topoli, Subotici, Kikindi, Ćupriji, Čačku, Pančevu, Vrbasu, Prokuplju, Leskovcu, Prijepolju, Kruševcu, Negotinu, Šapcu, Loznici, Požarevcu, Petrovcu na Mlavi, Zrenjaninu, Aranđelovcu, Valjevu, Vranju, Novom Sadu i Smederevu.


Džombić: Treba razmišljati o vraćanju nadležnosti RS prenesenih na BiH – Hrvatska riječ\nDžombić: Treba razmišljati o vraćanju nadležnosti RS prenesenih na BiH\n19.09.2011 hrijec Izdvojeno 0\nPredsjednik Vlade Republike Srpske Aleksandar Džombić izjavio je da treba postepeno razmišljati o vraćanju nadležnosti Srpske koje su prenese na razinu BiH. “Vlasti Srpske su to već radile u prethodnom razdoblju, ali je jedini problem kada ozbiljno pristupimo tom pitanju onda dobijamo etiketu da smo protiv države BiH, što nije tačno jer mi samo želimo funkcionalnu i jeftinu državu”, rekao je Džombić danas novinarima u Gornjim Podgradcima, nakon obilaska proizvodnih pogona Nova drvna industrija “Podgradci”.\nIstakao je da je jedan od velikih problema napravljen u vezi sa Upravom za indirektno oporezivanje BiH, gdje se u kontinuitetu oduzimaju sredstva u korist Federacije BiH.\n“Tu nešto moramo riješiti, jer nije dopustivo da Srpska potražuje 30 milijuna KM i da FBiH samo kada to želi, što zavisi od njene dobre volje, sklapa ugovor o poravnjanju i vraća dugove RS”, istakao je Džombić.\nDžombić je podsjetio da je od 2000. do 2006. godine oko 57 nadležnosti preneseno s RS na razinu BiH. “Najveći dio tih nadležnosti su neracionalne i nefunkcionalne i skupe za građane RS i porezne obveznike cijele BiH”, zaključio je Džombić.\nOsnivanje Uprave za indirektno oporezivanje BiH i prenošenje nadležnosti indirektnih poreza s RS na BiH imalo je kao posljedicu višestruku štetu za Srpsku, koja je izgubila mogućnost i da upravlja prihodima od uvoznih i izvoznih dažbina, akciza i PDV-a, navodi se u dokumentu “Spisak prenesenih nadležnosti s RS na razinu BiH”.\nPrenošenje nadležnosti iz oblasti financija, poreza i carina sa Srpske na BiH počeo je 2003. godine, kada su indirektni porezi sa Ministarstva financija RS prešli na Upravu za indirektno oporezivanje BiH, prenosi “Glas Srpske”.\nPogled iz RS: Sarajevo zauvijek propustilo šansu\nBudućnost BiH: Hrvati su predviđeni da ih nema\nJa državu BiH ne cijenim, ali zemlji Bosni potpuno pripadam\nU ime “Srpskog revolucionarnog pokreta” zvao je – hrvatski emigrant


► Pobjeda: Rogozin pozvao Kneževića i Bulatovića u Moskvu\nČelnici Demokratske narodne partije (DNP) Milan Knežević i Predrag Bulatović boraviće naredne nedelje u Moskvi, na poziv parlamentarne partije "Rodina", kako bi se napravio plan aktivnosti za nastavak anti- NATO kampanje u Crnoj Gori, objavila je podgorička "Pobjeda".\nPrema navodima lista, poziv čelnicima DNP-a uputila je partija čiji je osnivač potpredsednik Vlade Rusije Dmitrij Rogozin, jedan od najbližih saradnika ruskog predsednika Vladimira Putina.Predsednik DNP-a Milan Knežević potvrdio je "Pobjedi" da će naredne sedmice boraviti u Moskvi, gde će s Rogozinom potpisati memoradnum o saradnji dve stranke i razmeniti mišljenja o aktulnoj političkoj situaciji u regionu.\n"Čini nam čast da razvijamo saradnju sa svim političkim subjektima u Rusiji koji podržavaju našu programsku platformu vojne neutralnosti Crne Gore, koju bi garantovale Rusija i NATO", kazao je Knežević za "Pobjedu".\nDNP je protiv članstva Crne Gore u NATO-u i traži referendum o tom pitanju.\nTa partija je zajedno s Novom srpskom demokratijim (NOVA) Andrije Mandića u decembru organizovala anti-NATO protest kada je saopšteno da će u slučaju da ne bude raspisan referendum o članstvu u tom vojnom savezu, Crna Gora biti na "ivici sukoba".\nCrnogorska vlast je proteste Demokratskog fronta (DF), čiji su članovi DNP i NOVA, okarakterisala kao anti-NATO, jer su organizovani "uoči pozivnice za članstvo u NATO i jer su imali prorusku simboliku".\nCrna Gora je 2. decembra dobila poziv da se pridruži NATO-u, a zvanična Moskva je prethodno sugerisala Podgorici da preispita svoju odluku ocenjujući da bi ulazak u Crne Gore u Severnoatlanski savez "ozbijno narušio" odnose dve zemlje.\nSa pojedinih moskovskih adresa je takođe ocenjeno da je neophodno organizovati referendum o tim pitanju, što vlast u Podgorici odbija kao mogućnost, uz argumentaciju da se Crna Gora ne odriče suvereniteta, te da plebiscit te vrste nije ustavna obaveza.\nDF je tim povodom najavio "veliki" protest za februar.


LSV: Vreme je za novu policijsku stanicu u Novom Sadu | Autonomija\nLSV: Vreme je za novu policijsku stanicu u Novom Sadu\nNišta bez Policijske uprave za Vojvodinu\nNovosadski odbor Lige socijaldemokrata Vojvodine (LSV) pozdravio je danas odluku da glavni grad Vojvodine dobije dobije 200 policajaca i poručio da su se konačno stekli uslovi da bude otvorena policijska stanica u delu grada Novo naselje, u kojem se često dešavaju različiti incidenti i nasilje.\n„Novi Sad se proteklih godina od najbezbednijeg grada u bivšoj Jugoslaviji, pretvorio u najnebezbedniji u Srbiji, grad u kojem se pucalo pored škola i obdaništa i koji su terorisale bande huligana i razbojnika, do mere da je u jednom momentu Žandarmerija morala da bude na ulicama“, naveo je LSV u saopštenju za javnost.\nTa stranka je ocenila da Novi Sad ne bi godinama morao da čeka na povećanje broja policajaca, da je bio usvojen predlog LSV za formiranje Policijske uprave za Vojvodinu, koja bi omogućila decentralizaciju i bolju koordinaciju rada Ministarstva unutrašnjih poslova.\nOd 268 policajaca koji su završili obuku u Centru za osnovnu policjsku obuku u Sremskoj Kamenici, 201 će biti raspoređen u Policijsku upravu Novi Sad, čime će se povećati bezbednost svih građana multinacionalnig Novog Sada, izjavio je danas ministar unutrašnjih poslova Nebojša Stefanović. “201 novi pripadnik MUP-a imaće zadatak da pruži bezbednost za sve građane ovog multinacionalnog grada”, rekao je Stefanović u Novom Sadu na promociji 11. klase policajaca koji su osnovnu policijsku obuku završili u Sremskoj Kamenici.\nGradonačelnik Novog Sada Miloš Vučević rekao je da je Grad Novi Sad danas poklonio policiji 24 nova automobila, kako bi im olakšao posao.


Prostorno proširenje Dizajn inkubatora Nova Iskra - Super Prostor\nJedna od stvari koja je u zadnje dve godine okarakterisala aktuelna dešavanja u Srbiji u sferi unutrašnje arhitekture svakao je bila otvaranje zajedničkih radnih prostora (CoWorking Spaces). Za kratak vremenski period, samo u Beogradu otvoreno je nekoliko desetina radnih prostora ove vrste. Sličan trend razvio se i u drugim većim gradovima u zemlji.\nDizajn inkubator Nova Iskra bio je jedan od prvih zajedničkih radnih prostora u našem regionu, i prvi sa usmerenjem na dizajn i kreativne industrije. Studio za prostorno i grafičko oblikovanje Petokraka – u saradnji sa timom Nove Iskre i tehničkim partnerima – dizajnirao je prostor koji je do sada pružio uslove za rad za više od 70 pojedinaca i članova manjih timova. Nakon dve godine uspešnog postojanja, Dizajn inkubator Nova Iskra od oktobra ove godine radi sa proširenim prostornim kapacitetima. Sa 14 novih radnih jedinica, broj „Co_Worker-a“ porastao je na 39.\nNovi nivo Nove Iskre je komunikacijski i vizuelno direktno uvezan sa ostatkom inkubatora, a nalazi se na samom ulazu, s njegove desne strane. Važan faktor pri njegovom projektovanju bila je niska spratna visina na ovom nivou jer je celokupni prostor u orginalnom projektu (objektu) bio namenjen galeriji za skladištenje robe lokala koji se nalazi u prizemlju. Kao i u slučaju prvobitne rekonstrukcije, otvoreni su dodatni prozorski otvori, uklonjeni zidovi i izliven novi pod, a sve u cilju dobijanja prozračnog i preglednog radnog prostora. Vizuelna transparentnost i otvorenost primarne su odlike proširenja, a postignute su upotrebom staklenih zidova kao elemenata razgraničavanja podcelina.\nKao i prvobitna intervencija, i prostorno proširenje opremljeno je tako da zadovolji sve aspekte profesionalnog anganžmana, uključujući individualni i grupni rad. Pored novih radnih stolova korisnicima se stavlja na raspolaganje i još jedna sala za sastanke, kuhinja i ostava. Pored toga, Petokraka je namenski projektovala i radnu jedinicu koju čini sto sa pripadajućom plafonskom lampom. Takođe, modelarnica koja se nalazila na gornjem nivou preseljena je u “prizemlje”.\nNovo prostorno proširenje Nove Iskre upućuje da je unapređivanje kapaciteta i komfora radnog prostora značajan aspekt uspešnog poslovanja jednog inkubatora. S druge strane, i pored teških konstruktivno-tehničkih zahteva, Petokraka je uspela da realizuje takvu prostornu intervenciju koju je gotovo nemoguće razlikovati od orginalne. U sadejstvu ova dva aspekta treba tražiti iskru dodatne vrednosti koja odlikuje ne samo prostorno proširenje, već novostvoreni sklopa inkubatora u celini.\nProjektni timAleksa Bijelović i Milica Maksimović (Petokraka)


Moskva o ideji kongresmena da ne priznaju Putina posle 2024. – Krstarica\nMoskva o ideji kongresmena da ne priznaju Putina posle 2024.\nTanjug 19. novembra 2021. 13:21\nMOSKVA – Kremlj je danas nazvao „apsurdnom“ ideju koju su predložili američki kongresmeni da prestanu da priznaju Vladimira Putina (69) kao predsednika Rusije ukoliko bude na toj funkciji i posle 2024. godine, dodajući da se Vašington meša u ruska unutrašnja pitanja.\nPutinov predsednički mandat se završava 2024. godine i on može, prema ustavnim amandmanima, još dva puta da se kandiduje za predsednika.\nPrema ranijim ustavnim ograničenjima, njemu bi bilo zabranjeno da se ponovo kandiduje, preneo je Rojters.\nU rezoluciji, koju su predložila dvojica američkih kongresmena, navodi se da su amandmani nelegitimni i da će svaki pokušaj Putina da ostane na funkciji posle maja 2024. godine „zahtevati od SAD da ne priznaju njegovu funkciju“, izjavio je kongresmen Stiv Koen, jedan od potpisnika rezolucije.\n„Svaki put kada pomislimo da ne može biti apsurdnije, agresivnije, neprijateljskije ili nekonstruktivnije, a dolazi sa druge strane okeana, svaki put pogrešimo. Ovo je savršena demonstracija ne samo Rusiji već svim zemaljama sveta da se SAD zvanično mešaju u unutrašnja pitanja drugih zemalja“, rekao je portparol Kremlja Dmitri Peskov.\nPeskov je rekao da je na Rusima da odaberu svog predsednika i da će se ruski poslanici najverovatnije „osvetiti za ovaj čin“.\nPutin, koji je predsednik ili premijer Rusije od početka veka, nije rekao da li planira da se kandiduje 2024. godine.


Izraelski vojnici ubili tri pripadnika Hamasa i jednog palestinskog mladića\nIzraelski vojnici ubili su danas, u dva napada, četvoro Palestinaca, od kojih su troje aktivisti radikalnog pokreta Hamas, nedaleko od granice Gaze sa Izraelom, saopštili su palestinski izvori.\nIzraelska armija je saopštila da su trupe otvorile vatru na grupu naoružanih Palestinaca koji su danas postavljali eksploziv u blizini pogranične ograde izmedju Gaze i Izraela. Islamska ekstremistička grupa Hamas, vladajuća stranka u palestinskoj koalicionoj vladi, potvrdila je da su njeni borci ubijeni dok su bili u ”misiji za džihad“. Hamas je osudio Izrael zbog ovog incidenta koji dalje slabi krhki petomesečni prekid vatre. Početkom ove nedelje, na Dan izraelske nezavisnosti, Hamas je otvorio artiljerijsku i raketnu vatru preko granice po prvi put od kako je počelo primirje. Ista grupa je navela da se povlači iz primirja pošto su Izraelci ubili devet Palestinaca, pretežno ekstremista u nekoliko napada na Zapadnoj obali. Napad Hamasa je naveo Izrael da promeni svoju politiku i odobri ograničene ciljane napade na Palestince koji vrše artiljerijske ili raketne napade li pak postavljaju bombe u Gazi. Izraelska predstavnica Miri Ajsen kaže:\n”Izrael neće sedeti skrštenih ruku dok Hamasom predvodjena teroristička vlada palestinskih vlasti pokušava da usaglasi terorizam sa privilegijama koje ima u svojstvu člana palestinske vlade nacionalnog jedinstva.“\nHamas se priključio vladi nacionalnog jedinstva umerenog predsednika Mahmuda Abasa u martu u pokušaju da se okončaju medjunaordne sankcije koje su osiromašile palestinske vlasti. Gospodin Abas je kritikovao ovaj napad palestinskih militanata rekavši da se njime Izraelu pruža izgovor za invaziju na Gazu. Saeb Erekat je zakonodavac iz redova Fataha, stranke na čijem je čelu gospodin Abas.\n”Održavanje primirja je vitalni palestinski interes i nadam se da će se svi toga pridržavati.“\nMedjutim, Hamasovo vojno krilo optužuje Izrael da krši prekid vatre i obećava odmazdu.


Prijem za članove “Udruženja pisaca Kragujevac” | Ritam Grada - vesti Kragujevac\nPrijem za članove “Udruženja pisaca Kragujevac”\nČlan Gradskog veća za obrazovanje, informisanje i kulturu Dragoslav Milošević i pomoćnik gradonačelnika za oblast kulturne baštine i i uređenje grada Slavica Đorđević organizovali su danas prijem za članove “Udruženja pisaca Kragujevac”. Prijem upriličem povodom obeležavanja šeste decenije postojanja ovog Udruženja ali i zbog osvojenih nagrada u proteklom periodu.\n– Pesnik kragujevačkog Udruženja, Golub Jašović, na “Pesničkom maratonu“ održanom u biblioteci “Slovo“ u Lapovu, osvojio je prvu nagradu za pesmu “Tren“ dok je pesnikinja Emilija Živojinović osvojila drugu. Ovo takmičenje održava se po petnaesti put, i iz godine u godinu raste a učestvuju pesnici iz svih gradova Srbije. Ove godine publici su se predstavili članovi tri književna kluba iz Kragujevca a pesnici našeg kluba uzeli su prve dve nagrade – istakao je predsednik Udruženja pesnika Kragujevac, Radenko Bjelanović.\nNa konkursu na kome je učestvovalo preko 1500 učesnika pesnici “Udruženja pisaca Kragujevac” osvojili su nagradu “Zlatno pero Rusije“ a to su Radmila Ristić, Milan Vuković i Vladimir Jagličić. Urednik Udruženja, Zoran Petrović, nedavno je osvojio nagradu “Miloš Crnjanski“ za roman “Kamen blizanac“. Ove godine prestižnu nagradu “Filip Višnjić“ osvojio je i Vladimir Jagličić.\n– Veoma je važno istaći da naša kulturna politika nije vezana samo za ono što se stvara u ustanovama kulture, kroz određene konkurse i finansiranje već imamo inicijativu u davanju prostora i podržavanju programa, u radu udruženja koja zavređuju pažnju, predstavljaju grad i imaju veliki broj članova. Takvo je upravo ovo Udruženje koje obeležava šestu deceniju postojanja i u veoma teškim uslovima opstaje i stvara. Grad će uvek podržavati rad udruženja jer njegovi stvaraoci aktivno učestvuju u kulturnoj ponudi Kragujevca i istovremeno predstavljanju naš grad na užem i širem području, istakla je Slavica Đorđević, pomoćnik gradonačelnika.\nUdruženje osnovano krajem 1953. godine sa imenom “Književni klub Kragujevac” danas broji preko 70 članova. Pesnici, pripovedači, prevodioci, satiričari – entuzijasti prošli kroz mnoga iskušenja ali ipak opstali i u najtežim vremenima. Jedini benefit stvaranja je lična sreća, toga svesni članovi udruženja nastavili su da predstavljaju intelektualnu i stvaralački snagu društva.\nMeđunarodni susreti pisaca u Kragujevcu


F1Srbija | Red Bul doneo odluku oko izduva\nRed Bul doneo odluku oko izduva\nRed Bul je koristio dva različita dizajna izduva u Šangaju. Veber je koristio poslednju modifikaciju, dok se Fetel odlučio za verziju sa zimskih testova. Mladi šampion odabrao je ovu opciju zbog boljeg balansa bolida ali nije uspeo da se plasira u prvih deset na kvalifikacijama, a u trci je završio iza klupskog kolege.\n"Bio je ovo interesantan vikend, prikupili smo dosta podataka sa dva različita bolida ali smo završili manje više ba istoj poziciji (Veber-četvrto mesto, Fetel-peto mesto) što je prilično zanimljivo. Mislim da oba paketa imaju svoje prednosti, videćemo šta ćemo da odlučimo za sledeći vikend", rekao je Fetel.\nSavetnik ekipe, Helmut Marko, izjavio je da se ekipa ipak odlučila za novi dizajn za trku u Bahreinu.\n"Koristićemo novi dizajn izduva sa Veberovog bolida. Mark je manje osetljiv na ponašanje bolida, njemu samo trebaju četiri točka ali sa Fetelom je drugačije. Ipak, odlučili smo se za noviju opciju."\nMarko je takođe izjavio da su pravila za sezonu 2012 pravljena sa namerom da okončaju eru Red Bula.\n"Nismo više superiorni kao prošle godine, a to je sve zbog tehničkih promena koje su prestavljene sa namerom da se zaustavi naš tim."\nMarko je priznao da pravila važe za sve timove ali sugeriše da su promene produvanog difuzora i izduvnog sistema, kao i testovi čvrstoće prednjeg krila uvedeni uz pogled na potpunu dominaciju Sebastijana Fetela prethodne sezone.\n"Naravno, ovo nije izgovor za naš auto koji nije na nivou na kom bi trebao da bude", rekao je Marko.


Advokatska komora Srbije – SAOPŠTENJE AKS\nAdvokatska komora Srbije obaveštava svoje članstvo kao i stručnu javnost da je dana 14.12.2021.god. primila od koordinatora radne grupe pri Vladi RS, u popodnevnim časovima, predlog izmene Zakona o postupku upisa u katastar nepokretnosti i vodova, sačinjen od strane RGZ-a.\nPredloženi tekst je za Advokatsku komoru Srbije neprihvatljiv. Predlozi i primedbe AКS koje su predate radnoj grupi, RGZ u izradi ovog predloga je potpuno zanemario.\nAdvokatska komora Srbije ima informaciju da postoji namera da predlog RGZ-a uđe u dalju proceduru po hitnom postupku i to bez učešća članova radne grupe i uz zaobilaženje javne rasprave.\nNapominjemo da je radnu grupu formirala Vlada RS, da je ista održala samo jedan sastanak u septembru 2021. godine, a da je AКS je svoje predloge i primedbe uputila 27.09.2021.godine. Dana 09.12.2021.god. AКS se obratila koordinatoru radne grupe sa zahtevom za sazivanje novog sastanka,, nakon čega je stigao odgovor iz Vlade RS da će sastanak biti u najkraćem roku sazvan. Umesto poziva na sastanak primili smo predlog izmena Zakona koji je predložio RGZ.\nVlada RS je formirala radnu grupu nakon upućivanja primedbi advokature i nakon podnošenja zahteva za određivanje nadzora nad radom RGZ-a.\nSistemski procesni zakoni kao što su Zakon o parničnom postupku, Zakonik o krivičnom postuku, Zakon o opštem upravnom postupku, kao i Zakon o postupku upisa u katastar nepokretnosti i vodova ne mogu se menjati bez učešća u radu Radne grupe svih relevantnih učesnika – pripadnika pravosudnih profesija i bez javne rasprave u dužem trajanju.\nZbog značaja ovog Zakona, Advokatska komora Srbije poziva svoje članove, stručnu javnost, pripadnike pravosudnih profesija i građanstvo da uzmu aktivno učešće u daljim koracima u pogledu donošenja izmena i dopuna ovog propisa.\nU prilogu: 1. Odluka AКS sa predlozima i primedbama 2. Dopis AКS upućen koordinatoru radne grupe 3. Odgovor koordinatora radne grupe 4. Predlog RGZ-a za izmene i dopune Zakona o postupku upisa u katastar nepokretnosti i vodova.\nPrepiska sa koordinatorom RG\nPredlog RGZ-a izmena i dopuna Zakona o postupku upisa u katastar nepokretnosti i vodova\nSAOPŠTENJE AKS povodom Zakona o postupku upisa u katastar nepokretnosti i vodova https://t.co/oYrMDb9gAI via @aksrbije


Tag / Radiša Urošević / Vesti online\nFolk pevač pre pet godina na sudu zahtevao zaštitu jer je njegovo izvođenje pesme "Tebi za ljubav" bez njegove dozvole upotrebljeno u filmu "U zemlji krvi i meda".\nDanas pevači jedni drugima podmeću nogu i ogovaraju se iza leđa, a nekada su se otvoreno zadirkivali zbog mlakog aplauza ili promašene pesme. Tako je jedno vreme žrtva kolega bila Nada...\nFudbalski "teror" nad ženama\nBrojne poznate ličnost jedva su dočekale da počne Evropsko fudbalsko prvenstvo koje se do 10. juna održava u Francuskoj. Iako srpska reprezentacija ne igra na ovom prvenstvu, brojni pevači i...\nV. Tasić - Vesti 6 komentara\nNovak pokvario posao pevačima\nRadiša Urošević (62) kaže da među muzičarima i pevačima ovih dana kruži priča kako im je Novak Đoković svojom svadbom sa samo 150 zvanica ozbiljno pokvario posao.\nNataša i Radiša po ukusu zemljaka\nEstradna legenda Radiša Urošević, pojačan Natašom Đorđević i srpskim virtuozom na harmonici Andrijom Jovanovićem Kutom, protekla dva vikenda proveo je s publikom u Sidneju i Melburnu.\nDrug Bora za direktora\nRadiša Urošević (62) godinama je tvrdio da ne koristi svoje političke pozicije kao funkcioner Jedinstvene Srbije Dragana Markovića Palme. Ali, kako priznaje, sada je rešio da iskoristi...\n"Ministri guraju svoje pulene"\nAko iko na estradi ima političke veze, onda je to Radiša Urošević (61) koji je već godinama predsednik kragujevačkog gradskog odbora stranke Jedinstvena Srbija. I dok većina pevača na sve...


Počinje šesta Beogradska nedelja umetnosti - PRess Serbia | PR PRess team\nDani boje u Beogradu počinje šesta Beogradska nedelja umetnosti\nPod sloganom „Dani boje“, ovogodišnja Beogradska nedelja umetnosti održaće se u periodu od 7. do 13. novembra na nekoliko lokacija u našem gradu. Studenti i mladi profesionalci iz oblasti kulture i umetnosti već šest godina, kroz organizaciju BNU-a, aktivno rade na popularizaciji umetnosti, promociji i afirmaciji mladih umetnika. Ovogodišnji program čini nekoliko programskih celina-obojimo BEOgrad, druga strana BEOgrada, Illustrate your state, off program i edukativan program.\n„Želimo da pokažemo da dobre ideje uz puno truda i ulaganja uvek pronađu svoj put do realizacije. Iako je ova godina bila izuzetno teška za sve nas, uspeli smo da realizujemo program koji će se nadam se mnogima dopasti. “-istakla je Milica Spasojević, direktor i osnivač Beogradske nedelje umetnosti.\nOtvaranje šeste Beogradske nedelje umetnosti održaće se 7. novembra sa početkom u 20 časova u Dorcol Platzu na kojem će se beogradskoj publici predstaviti mladi ilustratori i modni kreatori koji učestvuju u programu Illustrate your state. U saradnji sa Ateljom Milene Čvorović, BNU, povodom promovisanja modne ilustracije i modnog likovnog izraza raspisala je konkurs za učešće na programu Illustrate your state koji će ujedno i otvoriti ovogodišnju manifestaciju.\nZapratite zvaničnu facebokk stranicu Beogradske nedelje umetnosti za više informacija i neka nam Dani boje ulepšaju prestojeći period.\nTagovibeograd boja izlozba kultura nedelja umetnosti umetnost


Vacić: Na jedan poziv stižemo u bratsku Crnu Goru – Borba\nVacić: Na jedan poziv stižemo u bratsku Crnu Goru\nPoslednja dešavanja u Crnoj Gori, u prvom redu hapšenja Vladike Joanikija i sveštenstva, su jedna od najsramnijih stranica u političkoj istoriji Mila Đukanovića, premda je konkurencija velika.\nSrpska desnica i ja kao njen predsednik najoštrije osuđujemo progon ne samo Srpske pravoslavne crkve u Crnoj Gori, već progon većinskog srpskog naroda u toj zemlji. Nakon krađe srpskog jezika, nakon falsifikovanja istorije slavne srpske Sparte, nakon prevarnog uvođenja u zločinački NATO savez, vlast Mila Đukanovića je odlučila da otme i srpske svetinje poput Manastira Ostrog i Đurđevih Stupova.\nPoručujemo našem narodu u Crnoj Gori da je dovoljan samo jedan poziv da dođemo u pomoć našoj braći, jer udar na našu Spartu, je zapravo udar na sve Srbe u svetu. Najzad, imam poruku i za Đukanovića: Ko god je ratovao sa Bogom, nije dobro završio.\nEvo Nove Srbende..Kalibra da Zasijeni i Vojvodu Velimirovica..Boga mi i SveSrbina Pokajnika,sto ga ospijase ove Nase Srbende…p.s Dobro Dosao Ti nama gos n Vacicu,Pismeni i Opasni Svakako…\n19/05/2020 at 2:48 pm\nAjde vaco govedo jedno istrči na granicu karlobag karlovac virovitica ili se nosi bre u 3 lepe pm


IKEA donosi inovacije u prečišćavanje vazduha – pomoću zavese | CityMagazine\n„Osim što će omogućiti kvalitetniji vazduh kod kuće, nadamo se da će GUNRID povećati svest o zagađenju vazduha u zatvorenim prostorijama, inspirišući promene navika koje doprinose svetu čistog vazduha”, kaže Lena Pripp-Kovac, menadžer održivog razvoja u Inter IKEA grupi. „GUNRID je prvi proizvod koji koristi ovu tehnologiju, a dalji razvoj će nam dati priliku za buduće primene i na drugim tekstilima.”\n„Za mene je vrlo važan rad na proizvodima koji rešavaju realne probleme i koji su relevantni za ljude. Tekstil se koristi u svim domovima, a stvorivši zavese koje čiste vazduh, omogućavamo pristupačna rešenja za prečišćavanje vazduha koja ne zauzimaju prostor, što zajedno dovodi do lepšeg i udobnijeg doma”, ističe Mauricio Affonso, zadužen za razvoj proizvoda u IKEA Range & Supply.\nPrvi korak ka čistijem vazduhu\n„Znamo da ne postoji jedinstveno rešenje za smanjenje zagađenja vazduha. Dugoročno radimo na pozitivnim promenama, kako bismo omogućili ljudima da žive zdravije i održivije živote”, naglašava Lena Pripp-Kovac.\nTop 10 najzelenijih prestonica Evrope IKEA · prečišćavanje vazduha · zavesa · zdravlje\nDanska pravi veštačka ostrva, a evo i zašto


Većina destinacija za skijanje i zimske sportove u Evropi ostaće bez skijaša osim Švajcarske koja ne odustaje od svog nacionalnog ponosa.\nEvropu je ponovo podelila pandemija, ovog puta po pitanju otvaranja ski sezone i skijališta. Jedna od retkih alpskih zemalja koja nije zatvorila svoja skijališta za turiste je Švajcarska, dok su ostale zemlje potpuno ili delimično zatvorile svoja skijališta, kao što su Francuska, Švedska, Norveška i Finska. Austrija je prvobitno najavila nameru nastavljanja sa sezonom, ali je kasnije odustala zbog pritiska Evropske unije.\nKako ističe Loren Vana, savetnik za skijašku industriju, svake godine skijanje u Evropi donosi 34 milijarde evra prihoda, što je polovina ukupnog svetskog prihoda od ovog sporta.\nPoslovni Švajcarci, ovoliki gubitak ne mogu da dozvole, pa u planinskom resortu Verbieru najavljuju normalno funkcionisanje svih turističkih kapaciteta, od žičara do restorana i hotela. Turisti će normalno, morati da se pridržavaju određenih mera, kao što je nošenje maski i socijalno distanciranje u svim objektima.\nSva sreća za one kojima je Švajcarska nedostupna, u našem regionu nisu zatvorena sva skijališta, pa će pasionirani skijaši moći da i u ovo doba pandemije, uživaju u omiljenom zimskom sportu.


"Evroliga će uskoro početi da liči na NBA" - BIGportal.ba\n1 Oktobra, 2019 1 Oktobra, 2019 0258\nErgin Ataman, trener Anadolu Efesa, govorio je o budućnosti elitnog košarkaškog takmičenja, kao i o velikom broju NBA igrača koji su došli u Evropu.\nAtaman veruje da će se Evroliga vrlo brzo transformisati u nešto što neodoljivo podseća na NBA – zatvorenu ligu sa verovatno čak četiri utakmice nedeljno.\nZa košarkaški portal “Jurohups” govorio je o novom sistemu takmičenja, kao i proširenju na 18 timova.\n“Mislim da će Evroliga uskoro početi da liči na NBA i postati veliki šou sa 3-4 utakmice nedeljno. Ne umaraju nas utakmice, druge nas stvari umaraju. NBA ima 5 utakmica nedeljno, ali posle tih utakmica, igrači putuju avionom. Njima ne trebaju pasoši kao nama niti putuju ekonomskom klasom. Put u Madrid četvoročasovnim letom može biti vrlo nezgodan i sa mnogo problema ili možete da igrate utakmicu u Barseloni i da se budite u 5 ujutru za let koji je zakazan za 7. Takve stvari umaraju igrače”, rekao je Ergin Ataman.\nVeliki broj sjajnih NBA igrača poput Nikole Mirotića, Jonasa Jerebka, Džimera Fredeta, Šelvina Meka, Veslija Džonsona ili Omrija Kaspija postali su deo evropske košarke i ove sezone će igrati u Evroligi.\n“Evroliga je postala najgledanije takmičenje posle Lige šampiona i NBA lige. Umesto da sedite na klupi u NBA ili igrate 10 minuta, dođete lepo u Evropu i za malo manje para bude lideri ekipe. Evroliga se gleda svuda u svetu. Ima dobar deo publike i u Americi, postala je atraktivna igračima i to je veoma važno zbog organizacije takmičenja, ali i zbog publike. Međutim, finansijsko stanje u Evropi nije baš idealno i to svi znaju, problemi nastaju s vremena na vreme. NBA ima mnogo novca i to trenutno nije slučaj u Evropi”, iskren je bio Ataman.


PENZIONI SISTEM PRED KRAHOM Za pet godina nećemo imati za penzije | Banjaluka.net\nPENZIONI SISTEM PRED KRAHOM Za pet godina nećemo imati za penzije\nBroj radnika i penzionera u BiH je godinama gotovo izjednačen i samo je pitanje vremena kada će postati potpuno neodrživ. Upozoravaju na ovo ekonomski stručnjaci, analitičari, demografi, ali odgovorni ne pokazuju stvarnu, ni želju, ni znanje da se sistem spasi.\nI dok bi za optimalno funkcionisanje penzijskog sistema odnos broja penzionera i zaposlenih treba da bude najmanje 1:3, on trenutno u našoj zemlji iznosi 1,19 radnika na jednog penzionera.\nU narednih pet do šest godina, ovaj sistem će biti neupotrebljiv jer BiH ima sve manje mladih koji će moći obezbijediti penzije za sve one koji će u navedenom razdoblju ući u grupu plus 65 godina.\nU Federaciji situacija ista


Hrkalovićka je Vučićev, a ne Stefanovićev čovek - NOVA portal\nHrkalovićka je Vučićev, a ne Stefanovićev čovek\nHronika Autor:Marko Radonjić19. apr. 202121:07 > 21:11\nFoto:Goran Srdanov/Nova.rs/Filip Krainčanić/Nova.rs/BETAPHOTO/MINISTARSTVO ODBRANE SRBIJE/Jovo Mamula\nBivši pripadnik Odeljenja za tajno praćenje MUP-a Milan Dumanović, izjavio je sinoć u "Utisku nedelje" na televiziji Nova S da je Dijana Hrkalović bila izbor Aleksandra Vučića jer je ona u MUP došla pre Nebojše Stefanovića. U razgovoru za naš portal, Dumanović navodi da je Hrkalović bila prvi čovek SNS-a i Vučića u policiji i da provladini mediji potenciraju da je ona Stefanovićev kadar kako bi zaštitili Vučića. Kaže i da je Hrkalovićka postala i blaži evropski problem, kao i da su strane policijske službe smanjile kontakt sa njom, upravo zbog nepoverenja koje su imali prema našim službama.\nPoslednjih meseci u provladinim medijima slušamo priču da je bivša državna sekretarka u MUP-u Dijana Hrkalović bila kadar bivšeg ministra policije, a sada odbrane, Nebojše Stefanovića. Međutim, Milan Dumanović izjavio je pre nekoliko dana, a potom ponovio i sinoć, da je Hrkalovićka bila izbor Aleksandra Vučića. Stefanović je negirao to, demantujući tvrdnje da je predsednik Srbije „nametnuo“ Hrkalović.\nMilan Dumanović Foto: Ivan Dinić/Nova S\nMeđutim, Dumanović je sinoć ponovio da Dijana Hrkalović nije mogla da bude izbor Stefanovića, jer je u sistemu bezbednosti ušla pre njega.\n„Kada je on postavljen, ona je već bila u ministarstvu“, rekao je između ostalog Dumanović.\n„Policijske legitimacije deljene navijačima u Potočarima“\n„Vučićević i Informer sve podatke dobijaju iz BIA“\nU razgovoru za portal Nova.rs, Dumanović kaže da je ona sve to radila od 2014. godine, kada je bila u kabinetu ministra.\n„Ljudi zaboravljaju da je njeno mesto bilo prvo u kabinetu ministra, a posle toga je dobila operativne funkcije u Upravi kriminalističke policije, gde je bila sekretar. Po odlasku u penziju gospodina Stajića, ona preuzima UKP, koja inače dve godine nije imala načelnika, od 2014. do 2016. godine“, kaže Dumanović.\nDodaje i da je ona praktično vodila UKP sa tog mesta i da je to srž ministarstva.\n„Dakle, Hrkalović je vodila ministarstvo, a ne ministar Stefanović. Ona je pravila radne grupe, ona je praktično držala to ministarstvo do svog odlaska 2019. godine i ona je sarađivala sa Aleksandrom Vučićem, i sve što je ona radila, znao je i Vučić“, navodi Dumanović, dodajući da ministar u MUP-u po funkciji nije neko ko se bavi operativnim delom u ministarstvu, već se time bavila Hrkalovićka.\n„Tako da je ona bila prvi čovek Srpske napredne stranke i Vučića u policiji“, kaže.\nNa pitanje da li je uobičajeno da neko ko radi u BIA bude prebačen u MUP, Dumanović kaže da to može da bude apsolutno normalno, ali da se u vreme SNS dogodilo da su ti ljudi koji su dolazili iz BIA, poput Dijane Hrkalović i Dejana Milenkovića odmah dobijali čelne pozicije u MUP-u, iako nisu imali takve pozicije u BIA.\nDejan Milenković Bagzi, bivši načelnik Službe za posebne istražne metode UKP\n„Tamo su bili samo izvršioci, a onda su dolaskom u policiju preuzeli rukovodiće funkcije, jer je Milenković kada je došao iz BIA, u policiji preuzeo Službu za specijalne istražne metode“, navodi Dumanović.\n„Vučić i Stefanović prekinuli sukob zbog kampanje“\nKoja je uloga Aleksandra Papića u sukobu Stefanović – Vučić?\nPrelević: Vučić ne sme da uhapsi Dijanu Hrkalović\nNa pitanje zašto provladini mediji uporno potenciraju da je Dijana Hrkalović kadar Nebojše Stefanovića, Dumanović tvrdi da to rade kako bi zaštitili Aleksandra Vučića.\n„Svi mediji su saznali 2020. i ove godine čime se bavila Dijana Hrkalović, i onda između Aleksandra Vučića i Nebojše Stefanovića, izabralo se da se žrtvuje Stefanović, i njegova uloga, a da se nikako ne dovede Hrkalović u dodir sa onim ko je stvarno bio njoj šef, a to je Vučić“, objašnjava naš sagovornik.\nFoto:TANJUG/ SAVA RADOVANOVIC\nNa odluku da Hrkalovićka bude smenjena, kaže Dumanović, mogli su da utiču pre svega oni koji su iz inostranstva bili zainteresovani.\n„To što je Hrkalovićka sarađivala sa kavačkim klanom se više nije odvijalo samo na teritoriji Srbije i Crne Gore, već i evropskih zemalja. Hrkalović nije postala samo regionalni, već u jednom delu i blaži evropski problem, zbog toga što su pripadnici ta dva klana počeli da svoje mafijaške obračune vrše čak i u Austriji i Nemačkoj. Još je zanimljivo što je pri samom njenom kraju, kada je ona bila, međunarodna saradnja srpske policije, sa stranim policijskim službama, smanjena na minimum, upravo zbog nepoverenja koje su imali prema našim službama“, zaključio je Dumanović.\nAleksandar Vučićdijana hrkalovićmilan dumanovićMinistarstvo unutrašnjih poslovanebojša stefanovićpolicijaUKP\nSrpski momak (25) i devojka (26) napadnuti na plaži u Splitu\nNe daju Srbima da uđu na Kosovo: Dva autobusa drže 5 sati\nVIDEO Španska policija upala na farmu srpskog narko-bosa\nVIDEO Protest advokata: Ne pristajemo na kompromise\nNepismenost na delu u Srbiji - Ulica Vuka Karađića\nKo je političar zbog koga je publika ostala na meču Novaka\nNovak srušio GOAT debatu, američki novinari u šoku FOTO\nMisteriozni krugovi kod Vršca i njihovo značenje\n"Da ne bismo postali politička i ekološka deponija dužni smo sebi i Beogradu da postavimo bedem, prvu liniju odbrane protiv pljačke, primitivizma i bahatosti“, Zoran Lutovac.\nNepismenost na delu u Srbiji – Ulica Vuka Karađića 23:42\nMajstore! Novak pregazio Nadala i ušao u finale Rolan Garosa 22:44\nKo je političar zbog koga je publika ostala na meču Novaka 10:58\nNovak srušio GOAT debatu, američki novinari u šoku FOTO 08:00


Ovo su najvredniji svetski brendovi\nTehnološki div Epl ostao je i u 2016. najvredniji svetski brend, četvrtu godinu uzastopno, sa rastom vrednosti od 5,0 procenata 178,12 milijardi dolara, prema najnovijoj rang listi konsultantske kompanije za brendiranje - Interbrend.\nEpl i dalje na vrhu\nNa listi najvrednijih svetskih brendova prvi put su se ove godine našli francuski "Dior" na 89. mestu, i proizvođač električnih automobila "Tesla" koji je zauzeo 100. poziciju, prenosi portal Biznis Vajer (Business Wire).\nGugl se našao na drugom mestu\nKompanija Gugl je druga na listi najvrednijih globalnih brendova, sa rastom vrednosti od 11 odsto na 133,25 milijardi dolara, dok je treća Koka-kola, koja je zabeležila pad vrednosti brenda za 7,0 procenata, na 73 milijarde dolara.\nKoka kola je treća na listi\nSledi Majkrosoft na četvrtoj poziciji, sa vrednošću brenda od 72,79 milijardi dolara, što je za 8,0 odsto više nego prethodne godine, peta je japanska Tojota s rastom od 9,0 odsto na 53,58 milijardi, a na šestom mestu je IBM, čija se vrednost brenda istopila za neverovatnih 19 procenata na 52,5 milijardi dolara.\nSedmi na rang listi najvrednijih brednova u svetu je južnokorejski Samsung, sa vrednošću od 51,8 milijardi dolara (+ 14 odsto), ispred Amazona koji je ojačao za 33 procenta na 50,3 milijarde dolara.\nDior prvi put na listi najvrednijih brendova\nMercedes Benc je na poziciji broj devet, sa porastom vrednosti brenda za 18 odsto na 43,5 milijardi dolara, a grupu od prvih deset najvrednijih zaključuje kompanija Dženeral Elektrik s rastom od 2,0 procenta na 43,13 milijardi dolara.\nAutomobilski i tehnološki brendovi dominiraju na rang listi Interbrenda za 2016. godinu.\nTramp je ŠOKIRAO SVET, a onda su VAŽNI SARADNICI šokirali njega\nLUKSUZAN, A PRISTUPAČAN Ovaj lepotan je AUTOMOBILSKA REVOLUCIJA, a uskoro bi mogao da juri ulicama BEOGRADA\nKompanija "Tesla" otpušta stotine radnika\nTesla prolazi kroz možda najgoru nedelju u godini\n43/23 I Kristian Dior da prskam ispod miške.\nBlake Kako li ce Rusofili da prezive ovu vest sada dok mi budu lupali minuse sa svojih Ruskih telefona i kompjutera dok budu pili Rusku Colu i kleli se u majku Rusiju dok Amerika je najgora drzava na svetu... :)


Sramna snishodlјivost SNS-a | Pančevac\nSramna snishodlјivost SNS-a\n05.10.2015 10:26·0 komentaraPregleda: 110\nGradski odbor Demokratske stranke Srbije najoštrije je osudio nameru ovdašnje vlasti, predvođene Srpskom naprednom strankom, da naseli migrante u naš grad.\n„DSS nema ništa protiv lјudi iz ratom zahvaćenih područja koji beže od metka i noža i podržavamo ih u nastojanju da svoju sreću potraže u bogatim zemlјama Evropske unije. Ono što osuđujemo jeste namera SNS-a da migrante naseli u Pančevo mimo volјe građana Pančeva, a i protiv volјe samih migranata, koji ne žele ovde da ostanu, već žele da odu hilјadu kilometara dalјe. Sraman je pokušaj Gradskog odbora SNS-a da se dodvori premijeru Vučiću spremnošću da migrante naseli u Pančevo. Koliko je danas Gradski odbor SNS-a snishodlјiv prema premijeru Aleksandru Vučiću, toliko je juče premijer bio snishodlјiv prema kancelarki Angeli Merkel u zahtevima EU da Srbija naseli migrante na svojoj teritoriji”, kaže se u saopštenju DSS-a.\nZa rat u Siriji i teror Islamske države odgovorni su NATO i zemlјe EU, smatra DSS, a naša politika po kojoj „Evropa nema alternativu” dovela je do „katastrofe koja može imati nesagledive posledice”. Ova stranka nema ništa protiv toga da migranti kao rutu koriste naš grad i poziva građane da im „pomognu na tom putu”, ali je protiv toga da se Pančevo „dodatno optereti naselјavanjem migranata, protiv njihove volјe”.


Cvijanović: Nema ni sadašnjosti ni budućnosti ako nismo svjesni prošlosti | Opština Višegrad\nCvijanović: Nema ni sadašnjosti ni budućnosti ako nismo svjesni prošlosti\nPredsjednik Republike Srpske Željka Cvijanović izjavila je danas u Starom Brodu, na mjestu strašnog zločina nad srpskim narodom, da nema planiranja bućnosti i življenja sadašnjosti ako nismo svjesni prošlosti i svih izazova koje je ta prošlost donosila.\n„Zgroženi svim što se dešavalo na ovom mjestu, načinom na koji su ljudi ubijani samo zato što su Srbi i svim što je ta patnja donijela tada njima, ali i nama danas, mi moramo da izgradimo sopstvene mehanizme odbrane da se tako nešto više nikada ne bi ponovilo“, istakla je Cvijanovićeva.\n„Zato treba uvijek, danas nama, a u budućnosti onima koji se budu bavili važnim poslovima, da Drina bude glavni orijentir. Drina mora da nas spaja, da nam pokazuje da smo jedno, da se možemo braniti, te da moramo izgraditi takvu svijest da uvijek poštujemo svoje žrtve i da planirajući tu budućnost prisjećamo se svega iz prošlosti kroz šta smo prošli“, poručila je predsjednik Republike.\n„Samo takva Republika Srpska može da postoji, koja služi svojim interesima a da nikoga drugog ne povrijedi. Ne želimo da budemo bilo čije političke sluge, ni onih u Sarajevu, ni bilo koga ko smišlja određene planove u bijelom svijetu“, istakla je Cvijanovićeva.\n„Uspjeli smo sve to da savladamo i koračamo dalje i koračaćemo dalje u buudućnost, znajući da cijenimo ono što imamo a to je sloboda. Sloboda je najvažnija, jer je izgrađena na mnogim žrtvama i teškoj prošlosti koja nas je činila robovima i stradalnicima, ali istovremeno i dovoljno pametnim da ni po koju cijenu ne smijemo da žrtvujemo slobodu koju danas uživamo“, istakla je Cvijanovićeva.\nCvijanovićeva je zahvalila donatorima Miodragu Davidoviću, Spasoju Albijaniću, arhitekti Novici Motiki i protojereju svešteniku Draganu Vukotiću, kojima je uručila Medalju zasluga za narod.\nUstaše, predvođene Jurom Francetićem, u ovom pokolju ubile su više od 6.000 nenaoružanih Srba, isključivo civila. Jedan broj ljudi se namjerno ili nenamjerno utopio u rijeci Drini bježeći od ustaša.


Ambasador Turske: Erdogan će početkom leta posetiti Srbiju - Politika - Dnevni list Danas\nPočetna » Politika » Ambasador Turske: Erdogan će početkom leta posetiti Srbiju\n1Piše: Beta 05. februara 2019. 14.36 Izmenjeno: 14.37\nOn je novopazarskom radiju Sto plus rekao da tačan datum Erdoganove posete još nije preciziran.\n„Kada bude preciziran tačan datum posete onda ćemo videti da li će Erdogan opet posetiti i Novi Pazar“, rekao je Bilgič.\nTurski ambasador danas boravi u tom gradu, gde se sastaje sa gradonačelnikom, rukovodstvom Bošnjačkog nacionalnog vijeća (BNV), rektorom Državnog univerziteta u Novom Pazaru i čelnicima Stranke demokratske akcije (SDA) Sandžaka.\nposeta, redzep tajip erdogan, srbija\n05. februara 2019. u 17.05\nE , ako i njemu uspeš da prodaš svinjske noge i uši dobićeš Nobelovu nagradu. Ozbiljno ti kažem. Razgovaraj sa čovekom na tu temu.


Zbog radova od četvrtka za saobraćaj zatvorena Moravska ulica u Pukovcu – Radio Koprijan\nhome Društvo, Vesti Zbog radova od četvrtka za saobraćaj zatvorena Moravska ulica u Pukovcu\nZbog radova od četvrtka za saobraćaj zatvorena Moravska ulica u Pukovcu\nPosted on 09.06.2021. 09.06.2021.\nOd sutra od 11 časova za saobraćaj će biti zatvorena Moravska ulica u Pukovcu, zbog radova koji počinju na toj putnoj deonici, saopštavaju iz Javno-komunalnog preduzeća Doljevac. Dodaju da će prolaz biti omogućen samo posetiocima Akva parka, koji sa radom, da podsetimo, počinje u subotu 12. juna.\nKako je za naš radio precizirao direktor JKP Dalibor Stamenković sutra će početku radova prisustvovati i predstavnici Ministarstva privrede koje finansira ovaj projekat. U pitanju je 46 miliona dinara sa PDV-om, a radovi će trajati oko mesec dana.\nOva deonica puta biće obeleženi adekvatnom saobraćajnom singnalizacijom, a na vozače se apeluje da tokom trajanja radova koriste alternativne putne pravce.


Gradnja u bloku 26 sve bliža - Beobuild\nJavnom prezentacijom urbanističkog projekta za blok 26 na Novom Beogradu nastavlja se planska razrada jedne od najeksluzivnijih građevinskih lokacija u gradu. Na osnovu pobedničkog rešenja sa arhitektonskog konkursa izrađen je i usvojen Plan detaljne regulacije 2016, ali je taj plan izmenjen prošle godine kako bi se deo planiranih objekata prenamenio u stambenu funkciju. Konkretno, poslovni objekat planiran između izgrađenih blokova duž Bulevara Mihajla Pupina postao je kombinovano poslovno-stambeni, a ukupna površina za stanovanje na nivou celog bloka uvećana je sa 26% na 30% učešća u ukupnoj nadzemnoj građevinskoj površini. Urbanistički projekat zaokružio je proces prenamene i samo definisao raspodelu namena u okviru pojedinačnih planiranih objekata. Inicijativu za izmenu namene pokrenuli su Energoprojekt a.d. i Napred a.d., potencijalni investitori i vlasnici ovog perspektivnog komada Novog Beograda.\nSve u svemu, planska razrada daje indikacije da interes investitora postoji i da je gradnja u bloku 26 sve bliža. U međuvremenu pogledajte 3D prikaze planiranih objekata.\nBlok 26 - 3D prikazi\nBlok 26 (Objekat 1) - 3D prikazi\nBlok 26 (Objekat 2) - 3D prikazi\nBlok 26 (Objekat 3) - 3D prikazi


U avgustu je počeo da šokira ugledne Ulcinjane\nStečajni upravnik ulcinjske Solane Žarko Ostojić reagovao je na tekstove “Pakirnica od 1,2 miliona, prodata za 42.000 eura” i “Ko se ugradio u milionski posao”, objavljenim u dnevnom listu i na portalu Vijesti, a koje je prenio iportal Feral.bar..\n-U tekstovima je... iznesen niz neistina na podmukao i tendenciozan način, koje su svojim populizmom obilježile mojoj malenkosti početak Nove godine i božićne praznike, a više ljudi dovele u zabludu.\nRadi jasnih činjenica neophodno je naglasiti da sam treći postupajući stečajni upravnik u vrlo složenom stečajnom postupku u kom postupam od februara 2017. godine, te da na moja postupanja još uvijek nije podnesen niti jedan osnovan prigovor nadležnom sudu pred kojim se predmetni postupak vodi.\nTačno je da sam 15. 12. 2020. godine, nakon javno provedenog postupka prodaje (prethodno objavljenih 15 javnih poziva), donio Odluku o prihvatanju ponude ponuđača ‘Centar za reciklažu’ DOO iz Nikšića, kojom sam, u zakonom propisanoj proceduri, izvršio prodaju Linije za pakovanje soli za iznos od 42.350 eura, na koju Odluku takođe nije bilo prigovora od povjerilaca, bilo kog učesnika u postupku ili zainteresovanih lica.\nPredmetna linija je bila sve samo ne ‘skoro neraspakovana’ niti ‘konzervirana’, a od strane ovlašćenih procjenjivača koji su 2018. godine izvršili reprocjenu vrijednosti stečajne mase, konstatovano da je njen ‘tehnološki vijek istekao’, da bi procjenom iz novembra 2020. godine procijenjena njena revalorizaciona vrijednost na vrijednost reciklažnih sirovina, koja je značajno niža od cijene postignute u predmetnom postupku prodaje.\nNotorna je laž da je predmetna linija plaćena 1,2 miliona, već je ista prema raspoloživim podacima kupljena u vrijeme kada je stečajni dužnik samostalno poslovao u reorganizaciji, za iznos od 537.700 eura, od slovenačke firme ‘Zlatorog oprema’ DOO, po ugovoru br. 1156/2008 od 3. 6. 2008. godine.\nAutor lažnih informacija, kao čovjek koji je rukovodio finansijama Solane u označenom periodu morao je da zna ove podatke, a ne da javnosti daje lažne podatke čime je doveo u zabludu javnost i brojna lica. Po svojoj struci trebao bi da zna šta je vremenska i funkcionalna amortizacija, te tehnološki vijek opreme i njena vrijednost u industriji.\nŠta je gospodin čekao desetak godina sa dokazima koje kako kaže posjeduje o višemilionskim pronevjerama, neka sam objasni javnosti i radnicima koje navodno zastupa, te neka preduzme mjere prema vinovnicima tih događaja, umjesto što ‘šokira’ ugledne građane Opštine Ulcinj, a sve to od avgusta 2020. godine, do kada je i javno hvalio ovu stečajnu upravu.\nZaboravlja se očigledno da besprekorno funkcioniše nova pumpa na stanici Đerane, čiju nabavku je organizovala ova stečajna uprava, a njen značaj je nesumnjivo poznat svim građanima Ulcinja.\nPoznato je svima da je imovina Solane - stečajna masa, sa postojećim pravnim statusom, godinama već u zakupu kod Nacionalnih parkova Crne Gore - državnog preduzeća u kom postupku je stečajna uprava bila vrlo kooperativna u cilju zaštite javnog interesa u pogledu održavanja biodiverezita na tom području, pri čemu Nacionalni parkovi snose ne male troškove poslovanja koji ni na koji način ne terete stečajnu masu niti povjerioce, te plaća cijenu zakupa.\nOvo su notorne činjenice koje se same po sebi suprotstavljaju javno iznesenom mišljenju prvog čovjeka grada u odnosu na postupanje stečajne uprave sa imovinom Solane.\nNe treba valjda nikome dokazivati da se stečajni postupak sprovodi pred sudom, te da zbog zakonskih ograničenja ni sud ni stečajni upravnik nijesu mogli ustupiti Solanu nikome na upravljanje, pa ni Opštini Ulcinj, što je očigledno zamjereno stečajnoj upravi, u vremenu poštovanja zakonitosti i prava.\nU konačnom, budući da smatram da reagovanja na novinske tekstove imaju efekat sakupljanja perja na vjetru, ovim završavam prepisku u pogledu označenih tema, a gospodina Mitrovića molim da pred nadležnim organima ove Države preispita zakonitost mojih postupanja, a za iznesene lažne podatke snosi odgovornost-piše u reagovanju Ostojića.


RTCG - Radio Televizija Crne Gore - Nacionalni javni servis :: Hronika :: Crna Gora potražuje 51 nestalu osobu\nĐUKANOVIĆ SAOPŠTIO 27. 02. 2020. 08:25 >> 10:23 0\nCrna Gora potražuje 51 nestalu osobu, 39 na Kosovu, devet u BiH i tri u Hrvatskoj, kazao je Dragan Đukanović iz Komisije za nestala lica. On je gostujući u Jutarnjem programu TVCG poručio da Komisija prati dešavanja vezana za zločin u Štrpcima koji se desio prije 27 godina kada su pripadnici Vojske Republike Srpske oteli iz voza 20 putnika, civila nesrpske nacionalnosti.\nNa današnji dan prije 27 godina, pripadnici Vojske Republike Srpske oteli su u Štrpcima iz voza na relaciji Beograd Bar grupu putnika, civila nesrpske nacionalnosti, a većini se ne zna sudbina. Za ovaj zločin još nijesu uhapšeni i privedeni pravdi svi koji su u njemu učestvovali. Đukanović je istakao da je Komitet za prisilne nestanke uvidio pozitivne pomake Crne Gore u rasvetljavanju tog zločina.\n“Crna Gora je napravila veći pomak od drugih država regiona. Mi smo otvoreni za saradnju sa svim državama regiona, s međunarodnim organizacijama. Komitet za prisilne nestanke ocijenio je da je Crna Gora napravila pomake i kada je riječ o transparentnosti i saradnji sa drugim državama, jer mi smo osim deklaracija i međunarodnih dokumenata bilateralno zaključili protokole i sa Hrvatskom i sa Bosnom i Hercegovinom, sa Srbijom i sa Kosovom”, kazao je Đukanović.\nRodbina otetih položiće cvijeće u Bijelom Polju\nRodbina otetih i građani položiće cvijeće u Bijelom Polju kod spomen obeliska, "Sat života" i u Podgorici, kod spomenika "Civilnim žrtvama ratova 1991. - 2001" i na taj način obilježiti 27 godina od otmice i ubistva 20 putnika iz voza u stanici Štrpci.\n“Jedan od učesnika u zločinu, Nebojša Ranisavljević iz Despotovca, uhapšen je u oktobru 1996. godine. Pred Višim sudom u Bijelom Polju osuđen je u septembru 2002.godine, na 15 godina zatvora. Odležao je kaznu, i 2011. pušten na slobodu”, kaže se u saopštenju.\nŠtrpci Dragan Đukanović\nCG da zadrži stari način pregovaranja


Disciplinske mere protiv 27 supervizora, smena 28 direktora - Zelena učionica\nDisciplinske mere protiv 27 supervizora, smena 28 direktora\n– Ministar prosvete Mladen Šarčević predložiće školskim odborima u 28 škola da smene direktore zbog propusta tokom male mature, kao i da se pokrene disciplinski postupak protiv 27 supervizora, saznaje Tanjug u resornom ministarstvu. …\nIz Ministarstva prosvete ističu da bez obzira na to nije ugrožena regularnost male mature.\nU dopisu, koji će poslati u ponedeljak, traži se da “primene zakonske odredbe prema direktorima, odnosno nastavnicima koji nisu poštovali Stručno uputstvo za sprovođenje završnog ispita”.\nNajviše propusta utvrđeno je u Novom Pazaru, gde bi bez funkcije moglo da ostane 11 direktora, a sledi Niš sa šest spornih škola. U još 27 škola stiglo je uputstvo da se preispita odgovornost supervizora, za koje je kazna disciplinski postupak.\nŠarčević je danas sa predsednicom Skupštine Srbije Majom Gojković i pokrajinskim sekretarom za obrazovanje i naučnoistraživačku delatnost Zoranom Miloševićem posetio Osnovnu školu “22. decembar” u Donjoj Trepči kod Čačka.\nNa pitanje novinara, kako komentariše protest zbog smene direktora škole u Čačku, Šarčević je poručio: “Kad čuju koliko će smena biti, štrajkovaće još više”.\n“Pojedini direktori su sebi organizovali podršku. U Čačku smo pre dve, tri godine imali situaciju da je profesor sociologije maltretirao žensku decu. Direktori Medicinske i Prehrambeno ugostiteljske škole nisu reagovali kako treba. Roditelji dolazili, žali se Ministarstvu prosvete, ombudsman je morao da reaguje”, rekao je Šarčević.\nOn je podsetio da Minstarstvo prosvete sada ima zakonsko pravo da postavi Školski odbor u dogovoru sa lokalnom samoupravom, koji će biti privremen i prinudan dok te mere traju.\n“Pitam roditelje Čačka da li je potrebna podrška nekome ko nije radio svoj posao, a u obavezi je da zaštiti interes dece?”, rekao je Šarčević.\n“Mi ulazimo u reformu obrazovanja kako bi kvalitet obrazovanja bio što vidljiviji, a učenje lakše, a da ujedno idemo u korak sa digitalnim dobom”, rekao je Šarčević, objasnivši da će uz “pametnu tablu”, koju će škola dobiti uskoro đaci u Donjoj Trepči učiti kao i deca u Čačku ili Beogradu.\nMinistar je naveo da je tokom leta renovirano 396 škola, da je u njih uloženo u proseku više od 1,2 miliona evra, a što su, kako kaže, temeljne i važne promene za poboljšanje obrazovnog sistema Srbije.\nŽalbu na upis u vrtiće uložio svaki 5. roditelj\nJedan komentar na "Disciplinske mere protiv 27 supervizora, smena 28 direktora"\n3 septembra, 2017 u 7:15 pm\nI direktore i supervizore je imenovalo Rešenjima ministarstvo i slalo u školama da ”supervizuju” leteli su a nisu pratili rad ostalih angažovanih u toku ispita.


Potpuni kolaps pravosudnog sistema - Impuls\nObjavljeno: Četvrtak, 03 Decembar 2020 08:55\nPrivremena istražna komisija Predstavničkog doma Parlamentarne skupštine Bosne i Hercegovine za utvrđivanje stanja u pravosudnim institucijama BiH poslala je zahtjeve državnim institucijama nakon razmatranja Trećeg godišnjeg izvještaja OEBS-a o odgovoru pravosuđa na korupciju: Sindrom nekažnjivosti.\n“Ovdje se ne radi o zatajenju, nego o potpunom kolapsu pravosudnog sistema. Dakle, ja bih dala još jednu težu kvalifikaciju. Ono što posebno zabrinjava jeste odnos čelnog čovjeka Visokog sudskog i tužilačkog vijeća (VSTV) prema svim ovim izvještajima o kojima smo mi raspravljali”, kazala je Mirjana Marinković-Lepić.\nU izvještaju Misije OEBS-a preporučuje se usvajanje izmijenjenog i dopunjenog Zakona o VSTV-u, koji uključuje reforme usmjerene na jačanje integriteta u pravosuđu i disciplinskim procesima, što članovi Komisije podržavaju.\n“Ovo je, od održavanja naše tematske sjednice o pravosuđu, već treći izvještaj nekog međunarodnog faktora koji barem u meni proizvodi osjećaj stida kada je u pitanju ovaj segment, jer zaista se postavlja pitanje da li je toliki upliv politike i povlačenje konaca iz pozadine ovdje u pitanju ili potpuni diletantizam određenih nosilaca pravosudnih funkcija”, istakla je Marinković-Lepić.\nČlanovi Komisije su izrazili posebnu brigu o dijelu izvještaja koji pokazuje da od 24 preporuke koje su predložene, napredak nije postignut u njih 12, za osam preporuka realizacija je u toku, tri su djelimično realizovane i samo je jedna u potpunosti provedena.\nAlma Čolo je rekla kako je izvještaj OEBS-a po svojoj ocjeni težak i ukazuje na velike probleme koji su zastupljeni u pravosudnom sistemu BiH. Poseban akcenat Čolo je stavila na različite prakse prilikom sudskih postupaka, za koje ne zna zašto se dešavaju, ali “pomisli da do ovakvih stvari dolazi zbog zloupotrebe”.\n“Ne možete vi u jednoj zemlji koja ima 3,5 miliona stanovnika, u Sarajevu suditi na jedan način, u Tuzli na drugi način. Zna se koji je dokaz zakonit, a koji je nezakonit”, kazala je Čolo objašnjavajući problematiku različite prakse pravosudnih intitucija.\nSindrom nekažnjivosti je rezultat nerada i nečinjenja pravosudnog sistema s ciljem da se ne zamjera s potencijalnim počiniteljima krivičnih djela u zemlji, smatra Branislav Borenović.\nOn je rekao kako je u izvještaju posebno naglašeno da svi nosioci vlasti trebaju težiti očuvanju nezavisnog istraživačkog novinarstva i uloge civilnog društva u propitivanju rada pravosuđa.\n“Upravo ono što jedan dio istraživačkog novinarstva i cijelo društvo rade, što svakako treba pozdraviti. Ovdje se traži i insistira na propitivanju rada pravosuđa, to je potpuno suprotno od onoga što se pokušava tražiti kao izgovor ili neka kvalifikacija ključnih ljudi u pravosudnom sistemu ove zemlje”, istakao je Borenović.\nNakon Trećeg godišnjeg izvještaja Misije OEBS-a u BiH, Privremena istražna komisija traži od Savjeta ministara da odmah preuzme konkretne mjere s ciljem saniranja svih problema s pravosuđem na koje izvještaj ukazuje, rečeno je tokom zasjedanja Komisije.\nČlanovi Komisije su od VSTV-a zatražili da u roku od 15 dana dostavi odgovore zbog čega je u izvještajnom periodu došlo do zatajenja krivičnopravnog sistema, zbog čega postoji nespremnost VSTV-a da podrži etičke standarde i osigurava odgovornost u okviru pravosuđa, da li je VSTV preuzeo mjere edukacije kako bi se riješila pogrešna tumačenja zakona, te da li je VSTV zauzeo zvaničan stav o izvještaju, kao i da li izjave predsjednika predstavljaju zvaničan stav VSTV-a.\nTakođe, Komisija traži od Direkcije za Evropske integracije BiH da izvijesti o svim preduzetim ili planiranim koracima Direkcije prema nadležnim domaćim institucijama kako bi ovo pitanje dobilo prioritetni tretman.\nPorazno stanje u pravosuđu BiH\nKorupcija usporava put Bosne i Hercegovine ka EU i utiče na sigurnost\nIntervju: Muriz Memić – Davor Dragičević je moj brat u ovoj muci i mi ćemo ići dalje, do istine i pravde!\nPravosuđe u BiH - otuđeni centri moći: Država bez morala i pravne odgovornosti\nDvije trećine medicinara imaju antitijela na kovid-19\nSlužbeno: NSRS odbacila Inzkov ultimatum o poništavanju povelja dodijeljenih ratnim zločincima\nU BiH u pripremi nacrt zakona kojim se želi regulisati tržište kriptovaluta


Zainteresovani smo za nuklearke u regionu, uskoro sastanak sa Orbanom – Vesti iz srbije i sveta\nHome > Vesti > Zainteresovani smo za nuklearke u regionu, uskoro sastanak sa Orbanom\nAleksandar Vučić je rekao za Pink da će bi Srbja mogla da kupi pet, 10 ili 12 odsto udela u toj nuklarki.\nTakođe, kazao je da je Srbija zainteresovana i za druge nuklearke u regionu i da će videti i sa Bugarima da li bi možda od njih mogli da kupimo udeo.\nPredsednik Srbije koji u Glazgovu učestvuje na Samitu o klimi Kop26, istakao je da se svet skupio na jednom mestu i da su pokrenute neke važne teme sa Ursulom fon der Lajen kako bi se govorilo o rešavanju pitanja cene električne energije i obezbeđivanja energetske sigurnosti.\nPreneo da je uveren da će ona pozvati ministre energetike u Brisel, kako bi se razgovaralo o rešavanju problema cene električne energije i kako zajednički obezbediti sigurnost i energetsku bezbednost za budućnost naših zemalja.\nDodao je da su razgovarali i o ceni gasa.\n“Nešto su te cene niže posle Putinove reakcije na tržištu, ali je to i dalje veoma visoko i treba da vidimo šta ćemo po tom pitanju da radimo”, rekao je Vučić.\nU tom kontekstu ponovo je spomenuo pitanje nuklearnih elektrana, jer je to, kaže čista energija, pa je pitanje gde, kako i na koji način raditi i šta raditi sa nuklearnim otpadom.\n“Za dodatnih 15 odsto struje iz OIE potrebno do do dve milijarde evra”\nPredsednik Srbije navodi da bi Srbiji za povećanje proizvodnje struje za 15 odsto, ako bi bilo samo iz energije vetra i sunca, bilo potrebno ulaganje od 1,6 milijardi do dve milijarde evra i da očekuje da će na samitu u Glazgovu videti i na koji način i po kojoj ceni bi deo tih sredstava mogao da se obezbedi.\nKaže da je to lepo kada se pozovu aktivisti za životnu sredinu iz celog svega, ali da mora da kaže da je to, ipak, predstava za malu decu.\nKako je rekao, potrebne su realne i konkretne odluke kada je reč o toj temi, pošto se govori o bilionima evra i da zato treba videti gde su zapravo te pare, pošto ništa nema džabe.\n“I kako da dođemo do toga novca, jer da bismo za 15 odsto uvećali udeo u našoj proizvodnji struje u Srbiji, a da budu samo obnovljivi izvori – vetar i solar, moramo da uložimo oko 1,6 milijardi evra, što je ogroman novac ili čak i dve milijarde. Da ni u šta drugo ne ulažemo, mogli bi u jednoj godini da izdvojimo toliki novac i da nam ne poraste javni dug. Ali, moramo da obezbedimo novac i za sve drugo – gradimo puteve, da opremimo vojsku i policiju, gradimo bolnice i drugo”, rekao je Vučić.\nPredsednik napominje da uz sve to idu i troškovi za koronu i problemi kome imamo zbog korone i da zato moramo da vidimo kako da pronađemo taj novac za investicije u obnovljive izvore energije.\nVučić kaže da smo suviše mali i da moramo da brinemo o energetskoj bezbednosti zemlje, ali naravno i da imamo čistiji vazduh i vodu.\nNaglasio je da se zato realizuju projekti širom Srbije za gradnju fekalne i kišne civilizacije i prečišćavanje otpadnih voda u okviru plana Srbija 2025. koji će promeniti sliku naše zemlje.\n“Podrškom građanima podstičemo potrošnju”\nGovoreći pomoći građanima, predsednik navodi da finansijskim podrškama građanima Srbija povećava potrošnju građana, a i građani su zadovoljni, jer će neki moći da plate kirije ili da kupe nešto svojim bližnjima.\nKomentarišući primedbe da za pomoć građanima vlast troši budžetska sredstva, Vučić kaže da je reč o 170 miliona evra, po 30 evra u novembru po građaninu.\n“Time podstičemo rast, a rast nam je od ključnog značaja. Sledi još 20 evra početkom decembra i 20.000 dinara u februaru za penzionere”, rekao je Vučić za Pink televiziju.\nRastom BDP-a obezbeđujemo, istakao je, i stalno i stabilno povećanje plata i penzija, a s obzirom na to da je minimalac u Srbiji povećan za 9,4 odsto očekuje da će prosečna zarada na nivou države možda već u decembru biti 610 evra.\nVučić je rekao da se ceo svet suočava sa krizama i ističe da ne zna šta bi radio da je na poziciji albanskog premijera Edija Rame ili u Crnoj Gori i Severnoj Makedoniji, zemljama koje se suočavaju sa ozbiljnim problemima kada je energetika u pitanju.\n“Ovde (u Glazgovu) je glavna rečenica sklanjajte ugalj po svaku cenu, mi da ga nemamo ne bi imali struje… Moraćemo zato i da idemo na mnoge nove obnovljive izvore energije”, rekao je.\nNa primedbe da je novac kojim država finasijski podržava građane ustvari od para građana, Vučić kaže da tako funkcioniše država i kada neko nema ozbiljan odgovor onda priča gluposti.\n“Neki su rekli da mi veštački podižemo rast, zbog cena javih radova, hajde ljude umijte se hladnom vodom pa kažite da nema smisla to što pričate. A drugi priča da Vučić tim novcem podmićuje ljude u zemlji”, rekao je predsednik i upitao zašto oni nisu to radili, gradili bolnice, puteve i auto-puteve.\nTo je ističe, napredak Srbije, a ne kupovina građana.\n“Pitanja klimatskih promena nameću se kao ključna”\n“Očigledno da se pitanja klimatskih promena nameću kao ključna. Živimo u globalnom selu i svi moramo da radimo iste stvari – da smanjujemo emisiju štetnih gasova, na stvaranju novih obnovljivih izvora energeije… trebaće nam više novca, ali će to biti za napredak ekonomije”, rekao je Vučić.\nPreneo je da je razgovarao sa mnogo ljudi u Glazgovu, i o političkim pitanjima, ali da je klima ono što muči svet.\n“Tema klimatskih promena muči svet, posebno Afriku, Aziju i Juznu Ameriku, ali i Evropu. Mnoge promene ćemo morati da napravimo”, rekao je Vučić.\n“Verujem da ostavka Zaeva nije samo zbog izbora”\nPredsednik Srbije izrazio je uverenje da ostavka makedonskog premijera Zorana Zaeva nije posledica samo rezultata lokalnih izbora u toj zemlji, već i izraz ličnog razočarenja u EU.\nVučić je rekao da je u razgovoru u Glazgovu sa liderima iz regiona bilo reči i o tome kako da se osnaži inicijativa “Otvoreni Balkan”.\n“Pričao sam sa ljudima iz regiona, sa Edijem Ramom, i o ‘Otvorenom Balkanu’, posle ostavke Zaeva, hoćemo li moći da čekamo, da vidimo šata ćemo i kako da uradimo… Razgovarali smo kako da dalje osnažimo inicijativu ‘Otvoreni Balkan’, da napredujemo”, rekao je predsednik Srbije.\nIzrazio je uverenje da ostavka Zaeva nije posledica samo rezultata na lokalnim izborima, već je usledila i zbog njegovog ličnog razočarenja razgovorima sa EU, budući da im je bilo obećano otvaranje poglavlja, ukoliko potpišu Prespanski sporazum, ali je to, ipak, izostalo.\n“Razgovarali smo kako da se mi uvezujemo, da brže i više sarađujemo…”, rekao je Vučić.\nDušan Vlahović odbio nepristojnu ponudu, hoće samo u jedan klub\nDeo Telepa bez vode do 14 sati\nNovember 18, 2021 November 18, 2021 017\nSP u boksu: Sjajni Aličić u osmini finala, Magomedov srušio bronzanog olimpijca, poraz Toskića\nEkipe JKP “Zelenilo” će sređivati dodatni prostor za igru ljubimaca\nDezember 2, 2021 014


Aktuelno - Page 309 of 333 - SNEWS\nHome Archive by category Aktuelno (Page 309)\nZavod za javno zdravlje (ZZJZ) u Novom Pazaru je potvrdio da je na današnji dan za teritoriju Novog Pazara od novih 55 ispitanih uzoraka pozitivno 5 pacijenta na koronavirus. Na današnji dan ukupno je potvrđeno prisustvo korona virusa kod 59 osobe u Novom Pazaru, saopšteno je večeras oko 20\nZavod za javno zdravlje (ZZJZ) u Novom Pazaru je potvrdio da je na današnji dan za teritoriju Novog Pazara od novih 45 ispitanih uzoraka pozitivno 8 pacijenta na koronavirus. “Na današnji dan ukupno je potvrđeno prisustvo korona virusa kod 54 osobe u Novom Pazaru”, saopšteno je u subotu, 18. aprila 2020. iz gradske uprave Novog […]\nPotpredsjednik i dugogodišnji ministar u Vladi Srbije Rasim Ljajić je gostujući u emisiji “Pravi ugao” na RTV Vojvodine izjavio da Novi Pazar nije baš među prvim gradovima koji su dobijali pomoć u poslednjih 10-20 godina. “Moram da priznam da Pazar nije grad koji je među prvima dobijao neku pomoć. Ikskren da budem ne sad nego […]\nVlada Kantona Sarajevo je na sjednici održanoj 17. aprila 2020. godine donijela Odluku o davanju saglasnosti na Sporazum o dodjeli transfera Gradu Novi Pazar u iznosu od 50.000 KM (25.000 eura). Kako je, ovom prilikom, potcrtao premijer KS Mario Nenadić, u vremenu kada se svi borimo sa pandemijom, izazvanom kornavirusom, smatram da je naša obaveza […]


Petković: Kancelarija za KiM će pomoći u saniranju i platiti štetu nastalu usled poplava - Kosovo Online\n11. Januar 2021. • 14:26\n"U ovom trenutku najvažnije da se hitno reaguje, da se izvuče voda iz domaćinstva, pomoćnih objekata, podruma, sada najviše radimo sa crpnim pumpama da se izvuče voda, a zatim ćemo krenuti sa svim ostalim da što u kraćem roku saniramo štetu u dovedemo u prvobitno stanje", rekao je Petković.\nDodao je da je na Kosovu poslednjih dana došlo do porasta, a zatim i izlivanja određenog broja reka, što je ugrozilo srpska domaćinstva, posebno na Centralnom Kosovu i u Kosovskom Pomoravlju, gde je došlo do izlivanja reka Sitnice, Laba, Binačke Morave, Drenice i drugih potoka i rečica, što je dovelo do plavljenja atara srpskih sela, kao i poplave u desetak srpskih domaćinstva u Gračanici, Babinom Mostu, Plemetini, Donjoj Gušterici i drugim mestima u Klokotu u Kosovskom Pomoravlju, Korminjanu, Šilovu itd.\n"Kancelarija za Kosovo i Metohiju je formirala svoj operativni tim koji je stalnoj komunikaciji sa opštinskim timovima za elementarne nepogode na prostoru Kosova i Metohije. Naši ljudi su na terenu i sa Crvenim Krstom i sa centrima za socijalni rad, tu su takođe i komisije opština koje utvrđuju štetu koja je nastala koju će svakako da plati i sanira Kancelarija za KiM", rekao je Petković.\n"Ono što je najbitnije činimo sve da budemo sa našim ljudima, da svaka njihova muka i nevolja su i naša muka i nevolja, ja sam se lično čuo sa više porodica koje su pogođene poplavama. Ono što je najvažnije jeste da se hitno reaguje, da se izvuče voda iz domaćinstva, pomoćnih objekata, podruma, sada najviše radimo sa crpnim pumpama da se izvuče voda, a zatim ćemo krenuti sa svim ostalim da što u kraćem roku saniramo štetu u dovedemo u prvobitno stanje", rekao je Petković.\n"Na terenu su naši ljudi i rukovodioci činimo sve kako bi uspeli da štetu koja je nastala saniramo, ali i da sprečimo dalji ulazak vode u srpska domaćinstva, time što podižemo i posebne nasipe, ali i probijamo određene reke, kako bi se smanjio pritisak vode", rekao je Petković.\n"Najbitnije je da je država Srbija uz svoj narod, da odgovorno postupamo, tako smo činili i ranije, tako činimo i sada, ono što nam je dužnost je da pomognemo našem narodu i budemo sa njim kada mu je najteže", poručio je Petković.\nPetar Petković Kancelarija za KiM poplave Kosovo\nPoplavljena sela u opštini Kamenica, urušena dva mosta\nMnoga sela u opštini Kamenica su poplavljena i put do njih je blokiran, a kako se navodi u izveštajima, porušena su i dva mosta, prenosi Reporteri.\nPoplave: Kritično u Kuzminu, Lapljem Selu i Gračanici, ekipe na terenu u sanaciji štete


Šik izgled renoviranog odmarališta u Dominikani - Lux Life luksuzni portal: Moda, Stil, Trendovi, Kolekcije 2019/2020...\nNa stranu fantastična klima i još ukusnija kuhinja koja je mešavina španskog i afričkog vekovnog uticaja - jedno od najstarijih odmarališta Sanctuary Cap Cana je potpuno novog izgleda nakon inevsticije od čak $35 miliona dolara i otvara svoja vrata.\nAll inclusive odmaralište nije poznato samo kao jedno od najboljih i najlepših u Dominikanskoj Republici, već je širom sveta prepoznatljivo kao utočište namenjeno isključivo odraslim osobama, koje će se na ovom mestu opustiti i uživati.\nDizajnerski tim iz Madrida podario je odmaralištu u kolonijalnom stilu kompletno nov izgled, renovirajući postojećih 323 apartmana i dodajući 140 novih smeštajnih jedinica, koje će za javnost biti otvorene početkom naredne godine.\nTropski dizajn osvežen je glamuroznim detaljima, dok su sve sobe dobile dodatnu prozračnost, a dekorisane su drvenim panelima sa intrigantnim izrezbarenim detaljima, dok lobi hotela poseduje neverovatan viseći luster od selenitnog kristala.\nCelokupna originalna arhitektura ovog odmarališta namenjenog pravim eskapistima, ostala je netaknuta, uključujući i Castle Island Suite, apartman koji je po svojoj veličini najveći i u sebi sadrži najbolje od onog što ovo odmaralište nudi turistima, uključujući direktan pristup plaži i fanatastičan pogled na plavetnilo karipskog mora. Ovaj luksuzni apartman takođe poseduje ne jedan, već tri privatna bazena, za slučaj da niste raspoloženi za brčkanje u moru.\nOdmaralište sadrži i luksuzne vile koje sve dolaze sa privatnim bazenom, pristupom plaži i uslugom batlera, takođe totalno renovirane pružajući vid opuštenijeg uživanja u luksuzu.\nBez obzira za koji se vid smeštaja opredelite na raspolaganju su vam sve pogodnosti i sadržaji koje resort nudi uključujući i 5 hotelskih restorana, SPA centar koji nudi masaže i holističke tretmane kao i tereni za golf.\nPROČITAJTE SLEDEĆI TEKST: Idealni luksuzni odmor u Indiji


"Gorenje" i "Atlantik grupa": Za sada nema problema, ali bi ih moglo biti - PKS-RPK Novi Sad\nZatvaranje granice između Srbije i Hrvatske za kompaniju „Gorenje“ još ne predstavlja veliku ekonomsku štetu jer transport za sada obavljaju alternativnim putevima kroz druge zemlje, kažu u upravi te kompanije.\n– Pokušavamo da se nosimo sa situacijom prilagođavanjem transportnih pravaca, ali ti problemi će nesumnjivo imati određeni negativni uticaj na radne troškove kapitala i transporta – kažu za Tanjug u ovoj slovenačkoj kompaniji.\nU „Gorenju“ navode da s jedne strane, zatvaranje granica otežava isporuku pojedinih materijala i komponenti iz Jugoistočne Evrope za proizvodnju aparata u Sloveniji, pa su preusmerili rutu kamionskog saobraćaja alternativnim putem, uglavnom kroz susedne zemlje.\nSa druge strane, u hrvatskoj „Atlantik grupi“ kažu da za sada nemaju većih problema u poslovanju, a da bi, ako se blokada granice sa Srbijom nastavi, mogli bi imati veće logističke troškove.\n– U Atlantik grupi u ovom trenutku ne beležimo veće poremećaje u redovnom poslovanju i prometu roba, te uspešno kompenzujemo odredjeni zastoj u logistici – navode u toj kompaniji, a prenosi portal index.hr.\nOni dodaju da bi, ukoliko bi se nastavila ili dodatno otežala prekogranicna saradnja na srednji ili duži rok, svakako imali probleme i povećane troškove u logistici i plasmanu roba.\n– Svakako je reč o delikatnoj političkoj situaciji usled najveće izbegličke krize koja je pogodila Evropu, te u tom smislu politika ne sme imati prioritet nad humanošću. Međusobno razumevanje i uvažavanje, temelj je dobrih političkih i ekonomskih odnosa, te se nadamo da će se sve zemlje pogođene humanitarnom krizom time voditi u rešavanju nastalih problema – kažu u Atlantik grupi.\nU Srbiju stigle firme iz Austrije\nDelegacija Privredne komore Beča od predstavnika 22 vodeće austrijske kompanije boravila je u Beogradu, kako bi ispitivala mogućnosti za…\nDani Vojvodine u Temišvaru 17. maja\nTuristička ponuda Vojvodine predstaviće se u sredu 17. maja u Rumuniji, na manifestaciji „Dani Vojvodine u Temišvaru“, najavila je…


Košarkaški klub Mega Mozzart » JARAMAZ: „KVALITETNO SMO RADILI U PAUZI“\nMega Leks u nedelju od 19 časova započinje takmičenje u Mozzart Super ligi kada će u Železniku gostovati FMP-u. Mega je u sredu objavila sastav ekipe sa kojom će se boriti u Super ligi, ali trener Mega Leksa Dejan Milojević na ovom meču zbog povreda neće moći da računa na Kostju Mušidija i Predraga Samardžiskog.\n– U nedelju nas očekuje težak meč protiv vrlo kvalitetnog protivnika. Igrali smo nekoliko puta ove sezone sa FMP-om i dobro se poznajemo. Moramo da nametnemo našu agresivnu igru u odbrani od početka meča i da uz pametna rešenja u napadu, dođemo do pobede koja bi pogurala ekipu u pravom smeru na početku Super lige,\n– Očekujemo neizvestan meč na početku Super lige zbog toga što je FMP odlična ekipa, ali i zbog činjenice da je prva utakmica u bilo kom takmičenju sama po sebi teška. Smatramo da smo kvalitetno radili u periodu između ABA i Super lige i verujem da će se rezultati toga videti već na utakmici koja je zakazana za nedelju,


Moskva i Teheran postigli dogovor: Iran kreće da proizvodi „Sputnjik Ve“ - 06.10.2021, Sputnik Srbija\nMoskva i Teheran postigli dogovor: Iran kreće da proizvodi „Sputnjik Ve“\nMoskva i Teheran postigli su dogovor da Iran pokrene proizvodnju ruske vakcine „Sputnjik Ve“ (Sputnik V), izjavio je ministar inostranih poslova Rusije Sergej... 06.10.2021, Sputnik Srbija\nOn je to izjavio nakon pregovora sa svojim iranskim kolegom Hoseinom Amir-Abdolahianom u Moskvi.Iako nije precizirao kada bi proizvodnja vakcine trebalo da krene u Iranu, Lavrov je rekao da je postignut dogovor da se to dogodi „što je pre moguće“.Tokom razgovora Lavrov i Abdolahian su se dotakli i drugih političkih pitanja, pre svega iranskog nuklearnog sporazuma, a ruski diplomata rekao je da je pogrešno to da pojedine zemlje pokušavaju da nateraju Teheran na ustupke zarad njegovog očuvanja.„Tu situaciju je potrebno sagledati mimo samog sporazuma i rešavati je za pregovaračkim stolom“, dodao je.\nsvet, rusija, vakcine, iran, kovid 19, sputnjik ve (sputnik v), rusija – politika, svet – politika\nMoskva i Teheran postigli su dogovor da Iran pokrene proizvodnju ruske vakcine „Sputnjik Ve“ (Sputnik V), izjavio je ministar inostranih poslova Rusije Sergej Lavrov.\nOn je to izjavio nakon pregovora sa svojim iranskim kolegom Hoseinom Amir-Abdolahianom u Moskvi.\nIako nije precizirao kada bi proizvodnja vakcine trebalo da krene u Iranu, Lavrov je rekao da je postignut dogovor da se to dogodi „što je pre moguće“.\n„Za nas je prioritet da se pokrene zajednička proizvodnja preparata protiv kovida 19. Naši saradnici aktivno rade na tome. Potpisan je ugovor o isporuci vakcina u Iran, a sada je red da se pokrene proizvodnja“, naglasio je on.\nTokom razgovora Lavrov i Abdolahian su se dotakli i drugih političkih pitanja, pre svega iranskog nuklearnog sporazuma, a ruski diplomata rekao je da je pogrešno to da pojedine zemlje pokušavaju da nateraju Teheran na ustupke zarad njegovog očuvanja.\n„Tu situaciju je potrebno sagledati mimo samog sporazuma i rešavati je za pregovaračkim stolom“, dodao je.


Pacoli ne smije u Banjaluku zbog Dodikovih prijetnji - CdM\nPacoli ne smije u Banjaluku zbog Dodikovih prijetnji\nKosovski ministar vanjskih poslova Bedžet Pacoli otkazao je učešće na sastanku šefova diplomatija Procesa saradnje u Jugoistočnoj Evropi SEECP, koji je zakazan za srijedu u Banjaluci, nakon što mu je predsjednik Republike Srpske Milorad Dodik poručio da nije dobrodošao.\nBiH trenutno predsjedava ovom inicijativom, pa je ministar vanjskih poslova Igor Crnadak svoje kolege iz regiona pozvao na neformalni sastanak u Banjaluci 5. septembra, kako bi se razgovaralo o daljoj saradnji.\nPacoli je odustajanje od dolaska u Banjaluku objavio na svom Tviter nalogu, poručivši da su Dodik i njegovo bahato ponašanje razlog za zabrinutost svih.\n“Zbog prijetnji koje je meni i mom predstavništvu uputio predsjednik RS Milorad Dodik, uprkos pozivnici ministra vanjskih poslova BiH Igora Crndaka, otkazao sam učešće na neformalnom sastanku ministara spoljnih poslova zemalja članica SEECP-a u Banjaluci. Dodik predstavlja razlog za zabrinutost svih na zapadnom Balkanu”, naveo je Pacoli.\n<<<Dodik: Pacoli nije dobrodošao, nijedna mu vrata nećemo otvoriti<<<\nDodik je juče izjavio da Pacoli “nije dobrodošao” u Banjaluku i da mu vrata nijedne institucije Republike Srpske neće biti otvorena, nazvao ga je ministrom “lažne države” i ocijenio da je njegova posjeta provokacija.\nTagoviBanjaluka Bedžet Pacoli Milorad Dodik prijetnje\nVlada Kosova izdvojila 20 hiljada eura za Notr Dam\nSud u Banjaluci obustavio postupke protiv Davora Dragičevića


BRITANCI PRETE: Evropska Unija mora da pritisne Srbiju da poboljša život migranata! - Dnevni Žurnal\nBRITANCI PRETE: Evropska Unija mora da pritisne Srbiju da poboljša život migranata!\nBRISEL – Evropska komisija mora izvršiti pritisak na Srbiju da poboljša položaj izbeglica i migranata, saopštio je danas Oksfordski komitet za pomoć gladnima (Oxfam).\n“Vlada Srbije ne dozvoljava isporuku humanitarne pomoći izvan prihvatnih centara za izbeglice, tvrdeći da to ohrabruje ljude da ostanu tamo gde jesu. To ugrožava njihov opstanak, jer je humanitarna pomoć osnovni uslov za preživljavanje”, rekao je Savio.On je dodao da vlasti moraju dozvoliti aktivistima nevladinih humanitarnih organizacija da dele humanitarnu pomoć izbeglicama gde god da se one nalaze, bilo da je to u prihvatnim centrima ili van njih.\nSavio, koji je trenutno u Beogradu, rekao je i da migranti i izbeglice “žive u strahu” i da rizikuju živote boraveći na otvorenom kako bi bili daleko od prihvatnih centara u kojima im preti opasnost da budu registrovani i deportovani.\nOksfam navodi da u Srbiji na ulicama živi više od 2.000 izbeglica i migranata, čiji su životi ugroženi boravkom na niskim temperaturama, kao i da u prihvatnim centrima nema dovoljno mesta, a mnogi strahuju od deportacije.U saopštenju Oksfama dodaje se da srpske vlasti sprečavaju aktiviste da dele pomoć ljudima koji žive na otvorenom, jer to, kako navode, podstiče migrante da žive izvan sistema zaštite.


Vlasti u Prištini će razmotriti mogućnost vraćanja u prvobitno stanje spomenika podignutog u čast Srbina i Albanca koji su se zajedno borili protiv fašista u Drugom svetskom ratu, a nakon štrajka glađu prvog čoveka Udruženja Crnogoraca na Kosovu.\nDie Morina, BIRN, Priština\nPredsednik Udruženja Crnogoraca Kosova Slobodan Vujičić rekao je da je opština Priština obećala da će razmotriti mogućnost da se bista partizanskog heroja Bore Vukmirovića vrati pored Ramizove biste u Prištini.\nVukmirovićeva bista i bista njegovog partizanskog saborca Ramiza Sadikua decenijama su u ovom parku stajale jedna uz drugu, ali je nakon završetka rata na Kosovu Borina bista uklonjena.\n“Mislim da se bista Bore Vukmirovića treba vratiti pored biste Ramiza Sadikua, jer su oni simbol borbe protiv fašizma i simbol mogućeg suživota svih zajednica na Kosovu”, rekao je Vujičić za BIRN.\nVujičić je u znak protesta u ponedeljak prenoćio u parku, tražeći da se vrati i ulična tabla sa imenom crnogorskog pesnika Radovana Zogovića.\nDodao je da ga je u utorak posetio predstavnik opštine Priština zadužen za kulturu Besart Vllahinja, koji mu je rekao da bi vlasti “mogle da vrate bistu i tablu”.\nMeđutim, portparol opštine Priština Adonis Tahiri kaže za BIRN da vlasti prvo treba da utvrde kako je i zašto bista uklonjena.\n“Ne znamo uslove pod kojima je uklonjena ova bista, tako da prvo moramo to da saznamo”, kazao je Tahiri za BIRN.\nVujičić je istakao da bi vraćanje biste na njeno mesto bilo izraz tolerancije.\n“Kosovo se mora graditi na antifašizmu i mora kultivisati i čuvati te vrednosti na njegovom putu ka Evropskoj uniji”, dodao je on.\nTahiri navodi da nije prvi put da se ulična tabla s imenom Radovana Zogovića uklanja, ali je potvrdio da će je opština zameniti.\n“Ulica Radovana Zogovića postoji u Prištini. Utvrdili smo da ima problema sa uklanjanjem table i kad god se to dogodi, tabla će biti zamenjena”, dodao je on.\nDecenijama su Boro i Ramiz bili simbol multietničke Jugoslavije.\nU doba Jugoslavije, đaci na Kosovu su učili patriotsku poemu o ovoj dvojici partizana. Ta poema, koju su učenici učili i na srpskom i na albanskom jeziku, opisuje Srbina, Vukmirovića, i Albanca, Sadikua, kao “dva tela iz iste krvi”.


Premijerka sa Radnom grupom za bezbednost novinara o SOS telefonu i optužnicama\nPredsednica Vlade Srbije Ana Brnabić i ministarka kulture i informisanja Maja Gojković razgovarale su danas sa članovima Radne grupe za bezbednost i zaštitu novinara o predmetima koje je formiralo tužilaštvo zbog ugrožavanja novinara i SOS telefonu za informacije o pravima ugroženih koji će biti aktiviran 1. marta.\nBetaFebruar 7, 2021\nPredsednica Vlade Srbije Ana Brnabić / BETA PHOTO/KANCELARIJA ZA SARADNJU SA MEDIJIMA VLADE SRBIJE/SLOBODAN MILJEVIĆ/DS\nKako je saopšteno iz vlade Srbije, na sastanku je pozdravljen završetak prvostepenog procesa u slučaju novinara Portala Žig info Milana Jovanovića iz Grocke “kao dobar primer zajedničkog delovanja svih nadležnih institucija”.\nPrecizirano je da će 1. marta 2021. godine biti aktiviran SOS telefon sa besplatnim brojem 0800 100 115, preko kojeg će svi novinari koji imaju osećaj da im je ugrožena bezbednost, od dežurnih advokata sa iskustvom u toj oblasti dobiti informacije o tome kome treba da se obrate kako bi zaštitili svoja prava. Kol centar će raditi 24 sata.\nPrihvaćena je inicijativa da se razmotri mogućnost formiranja revolving fonda, kako bi se sanirala šteta i omogućio normalan život novinarima kojima je napadom uništena imovina, jer može proteći puno vremena do pravosnažnosti presude o proglašenju nekog krivim ili o nadoknadi štete i za to vreme mogu biti prolongirane patnje žrtve.\nČlan radne grupe i javni tužilac Branko Stamenković rekao je da u dva predmeta, od ukupno 12 koliko je u januaru formirano povodom pretnji upućenih novinarima, nije bilo mesta za pokretanje krivičnog postupka, dok je u 10 predmeta za ukupno devet oštećenih pokrenut postupak i u roku su preduzete sve potrebne radnje.\nPredstavnici novinarskih i medijskih udruženja su izneli probleme u vezi sa diskriminacijom novinara kao i nepozivanjem novinara na pojedine dogadjaje, a o tim slučajevima detaljnije će se razgovarati na sledećem sastanku Radne grupe u martu, kako je predvidjeno planom rada.\nU Radnoj grupi za bezbednost i zaštitu novinara učestvuju predstavnici državnih organa i medijskih i novinarskih udruženja, i medjunarodnih organizacija koje pružaju podršku u sveukupnom unapredjenju medijskog okruženja. Naredni sastanak Radne grupe premijerka Brnabić je zakazala za 26. mart.


Skupština još nije pokrenula izbor novog Poverenika - KRIK\nObjavio/la KRIK.rs januar 16, 2019\nBivši poverenik Rodoljub Šabić (foto: KRIK)\nNi gotovo mesec dana od kada je Rodoljubu Šabiću istekao mandat na mestu Poverenika za informacije od javnog značaja, Skupština nije pokrenula postupak izbora osobe koja bi zauzela njegovu poziciju, saopštio je Komitet pravnika za ljudska prava (YUCOM).\nSkupštinski Odbor za kulturu i informisanje nije pokrenuo postupak izbora Poverenika i nije primio nijedan predlog kandidata za izbor na ovu poziciju, piše u odgovoru koji je Narodna skupština dostavila Yucom-u.\nYucom u saopštenju podseća da je 70 organizacija civilnog društva, medija, predstavnika poslovne, stručne i naučne zajednice u novembru prošle godine uputilo javni zahtev nadležnom odboru da hitno pokrene transparentan i kompetetivni proces izbora novog Poverenika.\nPošto je Odbor za kulturu i informisanje odbio da razmatra inicijativu za pokretanje postupka za izbor Poverenika, ove organizacije su javno ponudile predlog kriterijuma za izbor kandidata. Predložile su načine na koje je moguće proveriti da kandidati nisu povezani sa političkim strankama, da nisu kršili zakone, profesionalne standarde i pravila struke, kao i da imaju relevantno stručno znanje i iskustvo u oblasti pristupa informacijama od javnog značaja i zaštite podataka o ličnosti.\nPodsetimo, mandat bivšem Povereniku Rodoljubu Šabiću istekao je 22. decembra. Šabić je na čelu ove institucije bio od njenog osnivanja 2004. godine.\nKancelarija na čelu sa Šabićem godinama je pomagala novinarima i građanima da dođu do dokumenata i informacija koje su institucije i predstavnici vlasti želeli da sakriju, rešavajući njihove žalbe po zahtevima za slobodan pristup informacijama od javnog značaja.\nŠabić je tokom obavljanja funkcije trpeo brojne pritiske predstavnika vlasti, a njegov rad je često bio opstruiran. Više o tome pogledajte u intervjuu koji je dao za KRIK u decembru 2017. godine.


Nakon jedne decenije: Aviolinija između Makedonije i Grčke – Biznis.ba\nNakon jedne decenije: Aviolinija između Makedonije i Grčke\nobjavljeno 31. okt 2018. u 16:40\nMakedonija i Grčka će ponovo uspostaviti direktnu avioliniju nakon više od jedne decenije, ovaj potez dolazi nakon “odmrzavanja“ odnosa dvije zemlje koje je uslijedilo zahvaljujući dogovoru o preimenovanju Makedonije u “Sjeverna Makedonija“.\nSkoplje i Atina imali su direktnu vazdušnu liniju od 2003. do 2007. godine, koja je obustavljena nakon što je prethodna makedonska konzervativna Vlada skopski aerodrom nazvala po drevnom grčkom ratniku Aleksandru Velikom, što je izazvalo ljutnju Atine.\nKomšijske zemlje bile su u sporu skoro tri decenije zbog imena Makedonije. Atina tvrdi da to ime podrazumijeva teritorijalne aspiracije prema njenoj pokrajini Makedoniji i drevnom grčkom nasljeđu.\nTrenutna ljevičarska Vlada Makedonije u februaru ove godine, kao gest dobre volje, preimenovala je aerodrom u Međunarodni aerodrom Skoplje.\nPrema navodima operatora skopskog aerodroma, turske kompanije TAV, grčki avioprevoznik Aegean Airlines u utorak će označiti početak letova dva puta sedmično na relaciji Atina – Skoplje.


Rekordni broj prijava na #OkviruPodrške NLB i Komercijalne banke – AGRO VESTI by agronews.rs\nRekordni broj prijava na #OkviruPodrške NLB i Komercijalne banke\nJul 12, 2021 | agro danas, Agrobiznis, Aktuelno, Hrana, Investicije, Kompanije, Poljoprivreda, Prehrambena industrija, Srbija, Teme, Tržište, Vesti\t|\nRekordne 244 prijave i 50 malih biznisa kojima je ustupljen reklamni prostor vredan više od dvadeset miliona dinara, rezultat je ovogodišnjeg #OkviraPodrške, konkursa NLB Banke i Komercijalne banke, članica NLB Grupe\n”Pandemija je negativno uticala na sve svetske ekonomije, sektore i industrije. Međutim, najteže je pogodila preduzetnike, mikro, mala i srednja preduzeća, koja su motor razvoja i stub svake nacionalne privrede, uključujući našu. Naše dve banke imaju dugu tradiciju saradnje i podrške sa malom privredom. To znači da dobro poznajemo ovaj sektor i znamo da, iako fizički mali, poseduje proizvode i usluge koje mogu da pariraju i globalnim brendovima. Naš #OkvirPodrške način je da njihov prepoznatljiv kvalitet učinimo vidljivijim, da ga zajedno ponudimo većem broju korisnika i kupaca, i tako pozitivno utičemo na oporavak od posledica pandemije“, istakao je Vlastimir Vuković, predsednik Izvršnog odbora Komercijalne banke.\n”U NLB Grupi razumemo da bez zdrave male privrede nema zdrave ekonomije. Zbog toga smo se aktivno uključili u programe Vlade RS kada je u pitanju finansiranje ovog segmenta privrede, i neprekidno tražili dodatne načine da pomognemo malim privrednicima da održe svoje poslovanje. #OkvirPodrške se pokazao kao pokretač pozitivnih promena za sve učesnike. Međutim, da bismo malim biznisima značajnije skratili put do potpunog oporavka, moramo da se udružimo. Ukoliko steknemo naviku da kupujemo od lokalnih biznisa, zasigurno ćemo obezbediti njihovu jaču konkurentsku prednost i bolju finansijsku stabilnost, a sveobuhvatan značaj za srpsku privredu biće višestruk“, istakla je Jelena Živković.\nU okviru ovogodišnjeg #OkviraPodrške obezbeđena je profesionalna marketinška podrška u izradi promotivnih kampanja za ukupno 50 malih biznisa. Kampanje će do 31. avgusta biti realizovane na najgledanijim televizijama i najposećenijim informativnim kanalima medijskih partnera koji su podržali projekat – Radio televizije Srbije, Blica, Telegrafa, B92, Nove ekonomije, Domaćinske kuće i Agrobiznisa.\nPored toga, NLB Banka i Komercijalna banka će ovim biznisima, uz podršku partnera iz Alma Quattro, ustupiti i bilborde na najatraktivnijim lokacijama širom Srbije i obezbediti im oglašavanje na internet pretraživačima, ali i društvenim mrežama.\nTags: #okvirpodrškekomercijalna bankakonkursmala privredanlb bankanlb grupapromotivne kampanjereklamni prostor


Za donošenje Ustava, kao osnovnog i najvišeg pravnog akta, i njegovu delimičnu promenu postoje unapred propisana pravila, a koja su sadržana u samom Ustavu. Svrha tih posebnih pravila jeste da zaštite Ustav od čestih promena koje bi mogle biti podstaknute dnevno-političkim interesima nosilaca vlasti.\nPostupak za promenu Ustava sastoji se iz dve faze. Prva je podnošenje Predloga za promenu Ustava, a druga je odlučivanje o samom aktu o promeni Ustava.\nVlada Republike Srbije, kao ovlašćeni predlagač, dana 30.11.2018. godine podnela je Narodnoj skupštini Republike Srbije Predlog za promenu Ustava. Predlaže se promena sledećih delova Ustava: načela Ustava (podela vlasti), uređenje vlasti (sudovi, javna tužilaštva i Narodna skupština) i Ustavni sud (Izbor i imenovanje sudija Ustavnog suda).\nO predlogu koji je podnela Vlada, odlučuje Narodna skupština dvotrećinskom većinom. Ako ne bude postignuta potrebna većina, promeni Ustava po pitanjima sadržanim u pomenutom predlogu, ne može se pristupiti u narednih godinu dana. Ako Narodna skupština usvoji Predlog, predlagač dostavlja amandmane na Ustav i vodi se javna rasprava.\nU drugoj fazi odlučuje se o samom aktu o promeni Ustava, a za donošenje takve odluke predviđena su dva različita puta. Koji će se put koristiti zavisi od toga na koje se delove Ustava promene odnose. Ako se promena odnosi na preambulu Ustava, načela Ustava, ljudska i manjinska prava i slobode, uređenje vlasti, proglašenje ratnog i vanrednog stanja, odstupanje od ljudskih i manjinskih prava u vanrednom i ratnom stanju ili na sam postupak za promenu Ustava, onda je za usvajanje akta o promeni Ustava potrebno da taj akt najpre usvoji Narodna skupština dvotrećinskom većinom i da zatim on bude potvrđen na republičkom referendumu. Promena Ustava smatra se potvrđenom na referendumu ako za akt o promeni Ustava glasa većina izašlih birača (a mora da izađe većina građana koji imaju biračko pravo i upisani su u birački spisak). Potom Narodnoj skupštini ostaje još da proglasi usvojenu promenu Ustava.\nPromene koje se odnose na ostale delove Ustava usvaja Narodna skupština dvotrećinskom većinom, s tim što ovde ona može odlučiti da usvojeni akt o promeni Ustava iznese radi potvrde na republički referendum i ovde je referendum fakultativan.\nDakle, da bi se Ustav promenio, potrebno je da Narodna skupština Predlog koji je Vlada uputila usvoji dvotrećinskom većinom, da amandmane na Ustav koji će naknadno biti podneti, Narodna skupština takođe usvoji dvotrećinskom većinom, da to građani potvrde na referendumu (većina izašlih birača, a mora da izađe većina građana koji imaju biračko pravo i upisani su u birački spisak) i da potom Narodna skupština proglasi usvojenu promenu.


Vučić: Neće u Kačaniku da dočekuju srpsku reprezentaciju\nPredsednik Srbije Aleksandar Vučić izjavio je da se ne može očekivati da će velike sile promeniti stav o samoproglašenoj nezavisnosti Kosova, kao ni stav da nema promene granica.\nAleksandar Vučić je poručio da će se država boriti čvrsto i snažno za Kosovo i Metohiju, svoje interese i prava srpskog naroda, ali da za Srbiju nema srećnog rešenja.\nIstakao je da se ne može očekivati da će velike sile i ključne zemlje promeniti svoj stav o samoproglašenoj nezavisnosti Kosova, kao ni stav da nema promene granica.\nTo je potvrdio i šef diplomatije Evropske unije Žozep Borelj, rekao je Vučić za Prvu TV.\n"Pred nama je šest meseci teške političke borbe za naše nacionalne interese na KiM i za prava našeg naroda tamo", najavio je predsednik.\nVučić je povodom odluke Prištine da ukine taksu na robu iz Srbije, izjavio da je dobro da se ukinu sve trgovinske zabrane između Beograda i Prištine.\n"Verujem u snagu srpske ekonomije i snagu naših kompanija", rekao je predsednik Srbije.\nOn je dodao da veruje da se može uspostaviti dobar biznis odnos Srba i Albanaca u kojem svi mogu imati ogromnu korist.\n"Očekujem Lajčaka u Srbiji posle izbora"\n"Očekujem i razgovore sa Ričardom Grenelom, i sa svima koji se interesuju za rešavanje pitanje KiM", rekao je Vučić.\nKako god da bude rešenje, Beograd ne može da bude naročito zadovoljan, ponavlja predsednik i dodaje da laganjem ili varanjem ljudi ne bi ništa mogao da postigne.\n"Šta da radim (što Srbi to ne vole da čuju). Da ih lažem da ćemo da dobijemo izlaz kod Valone, a da ćemo u Elbasanu ne znam šta da radimo... Da će u Kačaniku da dočekaju srpsku reprezentaciju kada nešto postigne...", upitao je Vučić.\n14.07.2020 Dr Elek: Nova žrtva koronavirusa u srpskim sredinama (369)\n14.07.2020 Gračanica: Nove mere i najava kazni, a problem stari (295)


Novi Put » Sređivanje puteva u Rekovcu u toku: Vrednost radova oko 400 miliona dinara\nNaslovna // Tu oko nas // Sređivanje puteva u Rekovcu u toku: Vrednost radova oko 400 miliona dinara\n„Ako uzmete u obzir da je izvršenje našeg budžeta za godinu dana 320 miliona, to samo pokazuje koliko je država uložila u putnu infrastrukturu“ rekao je Aleksandar Đorđević, predsednik opštine Rekovac\nRadovi na putnoj infrastrukturi u opštini Rekovac i okolnim selima uveliko su u toku. Deonica od 3,5 kilometara na samom ulazu u Rekovac dobiće sasvim novo ruho i prema rečima izvođača radova, do kraja godine biće gotova u potpunosti.\n-To za našu opštinu mnogo znači. Ovo je jedna deonica koja je bila izuzetno loša, naročito u zimskim uslovima. Tada nije bila baš bezbedna za sve učesnike u saobraćaju. Ova deonica će mnogo značiti celoj opšini, svim stanovnicima Levča i izuzetno se radujemo ovom projektu –rekao je Đorđević.\nPored puta na samom ulazu u Rekovac, radovi se vrše i na putevima u okolnim selima. Deonica od 800 metara u Opariću, od 1200 metara u Motriću i put „Loćika – tri šljive“ dužine 4,3 kilometra takođe će biti sređeni uskoro. Radove izvodi Preduzeće za puteve „Kragujevac“, a njihova ukupna vrednost je oko 400 miliona dinara.\n-Ako vi uzmete da je izvršenje našeg budžeta za godinu dana 320 miliona dinara, to samo pokazuje koliko je država u ovom trenutku uložila u putnu infrastrukturu opštine Rekovac. Svi mi moramo biti prezadovoljni angažovanjem našeg predsednika koji je uradio da opština Rekovac dobije skoro 12 kilometara asfalta, jer to za nas mnogo znači –rekao je predsednik opštine.\nPosle završetka ovih radova, očekuje se asfaltiranje puta dužine od 565 metara u obližnjem selu Kavadar, a te radove finansiraće Ministarstvo za razvoj nedovoljno razvijenih opština.